भोजपुरी भाषी के मातृभाषाई अस्मिताबोध – 1 – Anjoria\nसितम्बर 22, 2015 अस्मिताबोध, जयकान्त सिंह जय, भोजपुरी\n‘अस्मिताबोध’ ओह सग्यानी-स्वाभिमान का होला, जेकरा दिल-दिमाग आ मन-मिजाज में अपना आ अपना पुरखन का उपलब्धियन के लेके मान-गुमान के भाव होखे. एकरा खातिर देश-काल-परिस्थिति के अनुकूल-अनुरूप देशज संस्कार-संस्कृति से ओह मनई के नाभि-नाल संबंध आ सरोकार के दरकार होला. ई सभका ला सहज-सुलभ ना हो सके. ई खाली किताबी ग्यान से ना उमगे. ई त अपना परिष्कृत परम्परा के जीवन्तता से जीअला से पोढ़ाला. ई अस्तित्वबोध से बहुत आगे के चीज ह. एकर सम्बन्ध जीवन आ जीवन्तता से होला आ अस्तित्व अउर जीवन में फरक होला. उत्पत्ति से बिनास तक जड़, जानवर आ मनुष्य के बनल रहल अस्तित्व में रहल होला. जानवर जनम लेके मरन तक अस्तित्व में होला. जीवन ओकरे पास होला अथवा जीवन ओकरे के कहल जाला जे अपना जनम आ मरन के बीच कुछ अइसन उपलब्धि हासिल कर लेता, जवन ओकरा आ ओकरा आगे वाली पीढ़ी ला उपयोगिए ना, बल्कि जीवन खातिर अनिवार्य होले. एकरे ‘के जिनगी का बाद के जिनगी’ कहल जाला आ अबहीं ले आदमिए ई जिनगी जीअत आइल बा, जड़ आ जानवर ना. जे ओह तमाम उपलब्धियन के मान-सम्मान आ गरिमामय पहचान देत स्वाभिमान के जिनगी जीएला, ओकरे मन-मानस में अस्मिताबोध पैदा होते. ई ना त अस्तित्व में मौजूद जड़-जानवर से जुड़ल चीज ह अउर ना ओह नीरस-संवेदनहीन मनई का समझ के बिषय, जेकरा ला सब धान बाइसे पसेरी होला चाहे जेकरा मुड़ला माथ पर पानी ठहरबे ना करे, टघर जाए.\nहमरा दिल-दिमाग में अपना पुरखा लोग के अरजल बिकासमान भाषा, समाज, संस्कार, संस्कृति, जीवन-दर्शन आ प्रगतिशील ग्यान-परम्परा खातिर अछोर-अथोड़ मान-सम्मान के भाव भरल बा. हमरा खातिर भोजपुरी मात्र भाषा ना, मातृभाषा हिअ. हमरा के जनम देवेवाली माई के बोली हिअ. हमरा खातिर माइए हिअ. हमरा लोक जीवन में सात माई के महिमा गावल बा. ई सातो माई हमरा पालन-पोषण करेला लोग. हम एक एक करके रउओ सभे अपना सातो मतारी से मिलावे के चाहत बानी – जनम देवे वाली माई, बोली बनके कंठ में विराजे वाली माई (माई भाषा) मतलब माई के दिहल भाषा चाहे जीवन में जेकरा जरिए आदमी दुनिया के आउर भाषा अरज लेला – एह से अरजल सब भाषा के जननीभाषा, मतारी के गोदी आवते आ आँखि खोलते जेकर दरसन भइल, ऊ प्रकृति माई, मतारी के गोदी से उतरके जेकरा गोदी में गोड़ धराइल से धरती माई, माई द्वारा कुछ दिन दूध पिआके छोड़ देला के बाद जीवन भर मतारिए जइसन दूध देवे वाली गऊ माई, जल रूप में जीवन देवेवाली नदी माई, आहार बनके क्षुधा तृप्त करेवाली अन्नपूर्णा माई.\nएह सातो मतारी में बोली भा बानी भा भाषा रूपी माई के महिमा अपार बा. ई समस्त लोक-परलोक खातिर ध्वनि भा शब्द रूप में आपन विस्तार बढ़वले बाड़ी. मनुष्य का भाव-बिचार के लौकिक भा अलौकिक रूप में अभिव्यक्त करे खातिर ई बानी माता बीज, पौध, फूल आ फल जइसन क्रम से परा, पश्यन्ति आ मध्यमा के बाद बैखरी के अवस्था में आके मनुष्य के व्यक्त वाक् में प्राप्त होली. इनकरा बैखरी अवस्था के पावते आपन भाव बिचार के व्यक्त करे खातिर मनुष्य के भीतर बैखरा नधा जाला. ओकरे बदौलत मनुष्य व्यक्ति कहाए के पंक्ति में खड़ा हो पावेला.\nमहाकवि दण्डी अपना काव्यादर्श में ओकरे के खूब फरिआ के कहले बाड़न कि ई सउँसे दुनिया घनघोर कूप अन्हरिया में रहित – जानवर जइसन जिनगी जिहित – जदि भाषा का शब्दात्मक अँजोर के उदय ना होखित – ” इदमन्धतम: कृत्स्नं जायते भुवनत्रयम्. यदि शब्दाहव्यं ज्योतिरासंसारं न दीप्यते . . “-(काव्यादर्श 1/4 )\nहर व्यक्ति के जननीभाषा भा मातृ भाषा के गरिमा गावत भारत के सांस्कृतिक भाषा संस्कृत में साफ-साफ खोल के कहल बा कि जे अपना मातृभाषा के छोड़ के अनकर भाषा अपनावेला अथवा ओकरे उपासना में लाग जाला, ऊ अन्धकार का गँहिरा में गिर जाला. ऊ उहँवा पहुँच जाला, जहँवा सूरज के अँजोतो ना होखे.\nहमरा अपना मातृभाषा भोजपुरी के गौरवशाली अतीत आ संघर्षशील वर्तमान पर गुमान बा. एकर सम्बन्ध वैदिक ऋषि विश्वामित्र के जसी जजमान भोजगण, पौराणिक भोज पदधारी राज परिवार आ ऐतिहासिक काल के उज्जयिनी अउर कन्नौजी राजपूत भोजवंशी राजालोग से रहल बा. एही वैदिक भोजगण का कर्मभूमि वेदगर्भ मतलब सिद्धाश्रम बक्सर में विश्वामित्र, याज्ञवलक्य आदि ऋषि लोग वेदन का मंत्रन के दरसन कइल. पूरब से पच्छिम गइल एकरे अठारह भोज राज परिवारन का जस के गौरव गान युधिष्ठिर के राजसुय यज्ञ में भगवान कृष्ण गवले रहले. फेर उज्जयिनी आ कन्नौजी राजपूत राजवंशी के रूप में पच्छिम से पूरब अपना पुरखन के जमीन बक्सर में नयका आ पुरनका भोजपुर बसावे वाला लोग के भाषा भोजपुरी हमार मातृभाषा हई. हमरा एह बात के अस्मिताबोध बा.\nअपना मातृभाषा भोजपुरी के लेके हमरा भीतर मान-सम्मान आ स्वाभिमान के भाव एहू से बा, काहेकि एकर मूल वैदिक भाषा में प्रकट भइल बा. कारुषी आ पालि एकरे प्राचीन नाम रूप ह. बारहवीं सदी में कोसली से दूगो भाषा छिनगली स त पच्छमी रूप अवधी आ पूरबी रूप भोजपुरी कहाइल. काशिका, मल्लिका आ बज्जिका एकरे क्षेत्रीय नाम ह. भाषा वैज्ञानिक लोग मनले बा कि हमार मातृभाषा भोजपुरी तद्भव संस्कृति के कम से कम डेढ़ हजार साल पुरान भाषा हिअ.\nभोजपुरी के प्राचीन रूप में बौद्ध साहित्य, सिद्ध साहित्य आ नाथ साहित्य सहित लोक साहित्य-संस्कृति के मौजूदी एकरा जीवन्तता के अमर काव्य बा. मध्य काल के संत साहित्य से लेके आधुनिक साहित्य यात्रा तक एकरा बिकास परम्परा के गौरव शाली प्रमाण बा.\nहमार भोजपुरी आर्यावर्त (‘आर्य’ मतलब, श्रेष्ठ आ ‘आवर्त’ मतलब, निवास स्थान) के मातृभाषा हिअ, मनुस्मृति, उपनिषद आदि में मूल आर्य भूमि बतावल गइल बा अर्थात् हिमालय आ विन्ध पर्वतमाला अउर गंगा-जमुना के बीच काशी-करुष- मल्ल आ बज्जि क्षेत्र. जवना क्षेत्र में विश्वामित्र, भोजगण, बुद्ध, महावीर, पुष्पमित्र, चन्द्रगुप्त मौर्य, सम्राट अशोक,स्कन्दगुप्त, शेरशाह, फतेह बहादुर शाही, मंगल पांडे, बाबू कुँवर सिंह,जयप्रकाश नारायण, डॅा० राजेन्द्र प्रसाद जइसन सपूत लोग जनम लेके भारते के ना, बल्कि सउँसे दुनिया के जीवनदर्शन आ अपना अधिकार खातिर संघर्ष करेके प्रेरणा दिहलें. जवना खातिर प्रसिद्ध नारायण सिंह का लिखेके पड़ल –\n‘कन कन में जेकरा क्रांतिबीज,\nअइसन भोजपुर ठप्पा हमार\nइतिहास कहे पन्ना पसार.’\nजवना भाषा में सरहप्पा, शबरप्पा, कुकुरिप्पा, भुसुकप्पा, गोरखनाथ, जालंधरनाथ, चौरंगीनाथ, भरथरि, गोपीचन्द, कबीर, धरमदास, दरिया, धरनी, शिवनारायण, पलटू, भीखम, टेकमन, लछमी सखी जइसन अनगिनत सिद्ध, नाथ जोगी, संत, महात्मा साहित्य सिरजल लोग. जवना भाषा के लोकसाहित्य, लिखित आधुनिक साहित्य में ओकरा संस्कृति, जीवनदर्शन, लोक ग्यान-बिग्यान के सहज-स्वाभाविक दरसन होला.\nअपना मातृभाषा भोजपुरी के ताकत के बदौलत हमार पुरखा लोग मारिसस, फिजी, गुआना, नेपाल जइसन कई देशन के बनावे आ बिकास के ऊँचाई पर पहुँचावे में आपन ऐतिहासिक जोगदान दिहल. ई लोग अपना मातृभाषा के ताकत के सहारे हिन्दी आ हिन्दुस्तान के मान-सम्मान-पहचान-उत्थान के डंका सउँसे दुनिया में बजावल. भारत के सम्पर्क भाषा हिन्दी के सिरजावे-सजावे-सम्पन्न बनावे आ देश-बिदेस में पहुँचावे में हमरा मातृभाषा भोजपुरी आ भोजपुरी भाषी हिन्दीसेवियन का अवदान के के नकार सकेला.\nहिन्दी के राजभाषा आ राष्ट्रभाषा के अधिकार दिलावे खातिर हमार भोजपुरी अपने हिन्दीसेवी सपूतन आ कपूतन के केतना उपेक्षा आ उपहास सहले बिआ आ सहत बिआ, ई केहू से छुपल बा. आजुओ तथाकथित हिन्दी के हिमायती भा भोजपुरी के सामग्री हिन्दी में हेला के बड़का-बड़का साहित्यिक पुरस्कार पावेवाला अपने नासमझ सपूतन, राजनेतन, कलाकारन, पत्रकारन, बुद्धिजीवियन के विरोध भा उदासीनता के चलते ओह भोजपुरी का अपने देश में संवैधानिक मान्यता नइखे मिल सकल. जवन एकरा बहुत पहिले मिल जाए के चाहत रहे.\nअबहीं तक एह बहुभाषी देश के 1651-52 बोली / भाषा में से बाइस भाषा के संवैधानिक मान्यता मिल चुकल बा. शुरु-शुरु में जवना चउदह भाषा के ई अधिकार मिलल, ऊ चउदह भाषा रहल – असमिया, बंगला, उड़िया, हिन्दी, पंजाबी, संस्कृत, गुजराती, कन्नड़, कश्मीरी, मलयालम, मराठी, तमिल. तेलुगु आ उर्दू. सन् 1967 में 21वाँ संविधान संशोधन करके सिन्धी, सन् 1992 में 71वाँ संशोधन से कोंकणी, नेपाली आ मणिपुरी अउर सन् 2003 में 92वाँ संशोधन से डोगरी, बोडो, संथाली आ मैथिली भाषा के संवैधानिक मान्यता दिहल गइल आ संवैधानिक मान्यता पावे के हर मापदंड आ शर्त के पूरा करेवाली हमरा मातृभाषा भोजपुरी के साथ हर राजनीतिक दल, राजनेता, सरकार आ विपक्ष हमेशा आश्वासन के झुनझुना थम्हावत धोखा देत आइल बा.\nसंवैधानिक मान्यता पा चुकल भाषा सब से क्षेत्र, आबादी, राष्ट्र आ राष्ट्रभाषा हिन्दी के बिकास में अवदान, भाषिक आ साहित्यिक सम्पन्नता के आधार पर हमरा मातृभाषा भोजपुरी के साथ तुलनात्मक अध्ययन-विश्लेषण करीं त एकरा साथ भइल अन्याय के अंदाज लाग सकेला.\n(बाकी आगे आई.)


यू-टयूब पर धमाल मचवले बाड़ी मोनालिसा – Anjoria\nयू-टयूब पर धमाल मचवले बाड़ी मोनालिसा\nभोजपुरी के गरम लिट्टी मोनालिसा के धमाल यू-टयूब पर मचल बा. एगो सर्वेक्षण के मुताबिक मोनालिसा यू-टयूब पर भोजपुरी के सबले लोकप्रिय अभिनेत्री बनके उभरल बाड़ी, मशहूर संगीत कंपनी टी-सीरिज अपना यू-टयूब चैनल ‘‘हमार भोजपुरी’’ के चेहरो मोनालिसे के बनवले बा, मोनालिसा के निरहुआ संगे आइल ‘‘आखिरी रास्ता’’ के गाना ‘ए हो पिया, गरवा लगावा ना’’ के अबही ले नाहियो त एक करोड़ तेरह लाख लोग देख चुकल बा. मोनालिसा के लगभग सौ से अधिका वीडियो के दस लाख प्रशंसक देखले बाड़न. अतने ना, पिछला हफ्ता रिलीज भइल उनकर हॉट रिमिक्स एलबम ‘‘काटे नहीं कटती दिन ये रात’’ के लाखों लोग पसंद कइले बा,\nयू-टयूब पर अपना लोकप्रियता से मोनलिसा गदगद बाड़ी.\n’भईल तोहरा से प्यार – आई लव यू’ के छहो गीत फिलिमा लिहल गइल\nभोजपुरी परदा पर एंट्री मारत बाड़े पिंगाक्ष अजय


मधु सिंह परोसीहें ’ठोक देब’ – Anjoria\nयश एण्ड राज इन्टरटेनमेंट कें बैनर तले बने जात भोजपुरी फिलिम ’ठोक देब’ के परोसीहें मधु सिंह. ई फिलिम पूरा तरह से मार-धाड़ आ कॉमेडी भरल बा. एकर निर्माण नरेन्द्र कौर सिमरन आ जे. नीलम जी करत बाड़ी. मुख्य अभिनेता के फैसला अबहीं नइखे भइल. शूटिंगो के घोषणा जल्दिए कइल जाई. निर्देशन करीहें अजय कुमार जे “पागल प्रेमी” आ “यादव पान भण्डार” जइसन फिलिमन के निर्देशन कर चुकल बाड़न.\nलेखक सुरेन्द्र मिश्रा, गीत-संगीत एस. कुमार, नृत्य रामदेवन, महेश अचार्य, आ फाईट सिंह इज किंग के बा. मुख्य कलाकारन में सुजित गुप्ता, अक्षरा सिंह, दिव्या द्विवेदी, गोपाल राय, बिपिन सिंह, निलिमा सिंह, सीमा सिंह, संगीता तिवारी, शिवानी सावंत, आ ब्रजेश त्रिपाठी बाड़े.\nपुरूष प्रधान ई समाज हमेशा से नारी के अनदेखी कइले बा – ललिता शर्मा


घंसौर में चल रहे शराब के अवैध अहाते! आबकारी विभाग मौन! – Samachar Agency


टटका खबर : 17 सितंबर 2014 – टटका खबर\nSep 17, 2014 आरा, कैमूर, गाजीपुर, गोपालगंज. सासाराम, गोरखपुर, चंदौली, छपरा, जौनपुर, देवरिया, पश्चिमी चंपारण, पूर्वी चंपारण, बक्सर, बलिया, बेतिया, भदोही, मऊ, मोतिहारी, रोहतास, वाराणसी, सिवान\nआजु विश्वकर्मा पूजा आ पीएम नरेन्द्र मोदी के जनमदिन ह. आजुए चीन के राष्ट्रपति भारत के दौरा पर अइहें आ अहमदाबाद से यात्रा के शुरुआत करीहें. खास बात बा कि एह दौरान भारत के राष्ट्रपति प्रणव मुखर्जी चीन के यात्रा पर बाड़ें.\nमध्य बिहार ग्रामीण बैंक के आरा कार्यालय पर बैंक प्रबंधकन के बइठक में प्रधानमंत्री जन-धन योजना के समीक्षा भइल.\nजगदीशपुर पुलिस मंगल का सबेरे मुखबीर से मिलल जानकारी का बाद मीट मार्केट में छापेमारी क के सेक्स रैकेट के भंडाफोड़ कइलसि आ दू गो मेहरारुवन समेत तीन जने जे ध ले गइल.\nचौरी इलाका के पुरहरा-समहार टोला में सोमार का रात ठनका गिरला से तीस साल के एगो नवही के मौत हो गइल.\nगजरागंज चौकी के नवादाबेन गांव के एगो आदमी पर नाबालिग छात्रा से कुकर्म करे के आरोप बा. पुलिस तफतीश करत बिया आ आरोपी फरार बा.\nपैक्स चुनाव के पहिला दौर के परचा भराई शुरू हो गइल आ मंगल का दिने अनेके लोग आरा, बड़हरा, कोईलवर आ गड़हनी प्रखंड में परचा दाखिल कइल.\nआरा जैन कालेज परिसर में 20 सितंबर के नियोजन मेला लगावल जाई जवना में दू दर्जन कंपनियन के शामिल होखे के उमेद बा. मेला खातिर जिला नियोजनालय में 31,520 लोग के नाम दर्ज हो चुकल बा.\nपटना में भइल प्रमंडल स्तरीय अन्तर जिला विद्यालयी खेलकूद प्रतियोगिता में बैडमिंटन में डीएवी भभुआ के प्रतिभागी सौम्या कुमारी दुसरका जगहा अइली. सोमार का दिने उनका सम्मान में स्कूल में समारोह भइल.\nसंझौली प्रखंड के उदयपुर गांव में मंगल का साँझ सात साल के एगो लड़िका तालाब में नहात घरी डूब के मर गइल. महतारी ओहिजे जिउतिया के कथा सुनत रही जब ई हादसा भइल.\nकाराकाट प्रखंड के सकला बाजार का पीएनबी शाखा का नियरा ठनका गिरला से मंगल का दिने कवनो कामकाज नाहो पावल. कहल गइल कि लिंक खराब हो गइल बा.\nपिछला9सितंबर के भइल एगो हत्या काण्ड के आरोपी के पुलिस भादी टोला गांव से सोमार का दिने गिरफ्तार क लिहलसि.\nशिवसागर इलाका के कोनार गांव का नियरा सासाराम-चौसा रोढ पर सोमार का साँझ एगो पिकअप वैन से साइकिल सवार छात्रकचरा गइल आ ठाँवे प ओकर मौत हो गइल.\nगौरक्षणी गोलीबारी कांड के दू गो अभियुक्तन के सासाराम पुलिस सोमार का दिने गिरफ्तार क के जेल भेज दिहलसि.\nबक्सर जिला के चौसा का अखौरीपुर गोला पर दू दिन पहिले भइल हत्याकांड के आरोपियन का खिलाफ वारंट के अर्जी दाखिल क दिहल गइल.\nबक्सर में पैक्स चुनाव के पहिला दौर के परचा भराइल शुरू हो गइल बा.\nभभुआ के अनुसूचित जाति-जनजाति थाना का नियरा दुर्गा चबूतरा पर प्रतिमा के सुरक्षा ला छत बनावल विवाद के अनेसा से पुलिस रोक दिहलसि. चबूतरा का बगल में मजार बा.\nएगारह बजे ले लेट ना डेढ़ बजे भेंट ना के हाल हो गइल बा बलिया जिला अस्पताल के जहाँ कहियो डाक्टर लोग समय से ओपीडी नइखे शुरु करत.\nबिल्थरारोड तहसीलर के रजईपुर विद्युत उपकेंद्र पर मंगल का दिने एगो नसही बिजली विभाग के एसएसओ पर रिवाल्वर तान दिहलसि आ जमके धुनाई क दिहलसि. एकरा बाद बिजलीकर्मी बिजली बन्द क दिहलें.\nकसेसर के एसबीआइ कसौण्डर शाखा के काम शनिचरे से लिंक फेल भइला का चलते ठप बा.\nबिल्थरारोड रामलीला समिति 27 सितंबर से रामलीला के मंचन शुरू करी.\nजमानियां के दरौली गांव के लोग मंगल का दिने गाँव में बिजली आ आवास मांगत नारेबाजी कइल आ एसडीएम कैलाश सिंह के ज्ञापन दिहल.\nमऊ जिला में 307 गो नया ग्राम पंचायत बने के उमेद बा. एह ला सोमार ले पुनर्गठन आवेदन जमा हो गइल बा. हर एक हजार का आबादी पर पशचायत बनावे के फैसला सरकार कइले बिया/\nबीपीएल कार्ड धारकन ला शौचालय बनवावे खातिर मिलल धन के दुरुपयोग का मामिला में सरायलखंसी थाना के बढ़ुआ गोदाम गांव के ग्राम प्रधान शैलेंद्र यादव के जमानत अर्जी जिला एवं सत्र न्यायाधीश सीएम दीक्षित खारिज क दिहलन.\nमंगल का साँझ मधुबन-बेल्थरा रोड पर फरही नाला का लगे लकुरा गांव के प्रधान रहल 40 साल उमिर के रमेश मल्ल कुकुर बचावे का फेर में मोटरसाइकिल से फेका के घवाहिल हो गइलें आ अस्पताल ले जात राहे में उनकर मौत हो गइल.\nभवन निर्माण विभाग के कार्यपालक अभियंता हरेन्द्र कुमार का साथे पिछला दिन भइल मारपीट के दोषियन पर कवनो कार्रवाई ना होखे से नाराज कर्मचारी महासंघ सोमार का दिने नगरपालिका चौक पर धरना-प्रदर्शन कइल.\nसोमार का दिने सिताबदियारा का रामेश्वर टोला में दर्जन भर मकान घाघरा का कटान में भस गइल.\nदाउदपुर इलाका में हर्सपुरा गाँव में अतवार का रात एगो घर पर डकैती डाल के लाखों के संपत्ति लूट लिहल गइल. लूट का बाद डकैत फायरिंग करत निकल गइले/\nनवरात्र का दौरान थावे हॉल्ट पर सगरी ट्रेन रुकीहें सँ. मेला 24तारीख से शुरू होखे वाला बा.\nमशरक पुलिस अतवार का रात एगो डकैत राजू नट के ओकरा गाँव से गिरफ्तार क लिहलसि.\nपुरैना गांव से किडनैप नाबालिग लड़िकी के पुलिस अतवार का दिने जामो थाना के बहादुरपुर बाजार गाँव से बरामद क लिहलसि.\nअरंडा पंचायत के नवादा गांव में अतवार का रात एगो कुकर्मी घर में घुस के एगो नाबालिग छात्रा से दुष्कर्म कइलसि. थाना में एकर नामजद केस लिखवावल गइल बा.\nदरौली थाना के गोसोपाली गांव में सोमार का सबेरे पुलिस एगो औरत के लाश ओकरा घरे से बरामद कइलसि. लाश अकड़ गइल रहे आ घर वाले फरार बाड़े.\nगोपालगंज नगर परिषद अध्यक्षा रुक्मिणी देवी के खिलाफ मंगल का दिने अविश्वास प्रस्ताव एकमत से पारित हो गइल.\nबड़हरा गांव से लापता छात्र सोमार का रात बेतिया से बरामद क लिहल गइल. छात्र बतवलसि कि एगो आदमी ओकरा के बहला के ले आइल आ बेतिया में छोड़ दिहलसि. ओकरा बाद कइ दिन ले उ भटकत रहल.\nमांझा थाना के कोइनी गांव में सोमार का दिने अपना घर का बहरी खेलत एगो लड़िका के मोटरसाइकिल वाला कचार दिहलसि. घाहिल लड़िका के खराब हालत से गोरखपुर रेफर क दिहल गइल बा.\nबभनौली के एगो ओरत के मौत साँप कटला से हो गइल. लोग ओकरा के अमवा के सतीओ स्थान ले गइले बाकिर उ बाच ना पावल.\nछपिया बघेल का लगे दू गो बदमाश खेमीपुर के एगो डाक्टर के बाइक लूट लिहले.\nसोमार का दिने गोरखपुर में निषाद लोग जुलूस निकालल आ डीएम कार्यालय पर प्रदर्शन कइल. ई लोग निषाद जाति के अनुसूचित जाति में शामिल करावल चाहत बा.\nप्रतीक्षा सूची के यात्रियन के बढ़ती भीड़ देख रेल प्रशासन गोरखपुर से दिल्ली (आनंद विहार) खातिर साप्ताहिक एक्सप्रेस ट्रेन के दू दिन चलावे के फैसला कइले बावे. अब ई स्पेशल ट्रेन 05057 स्पेशल गोरखपुर से 18 आ 25 सितंबर के आ 05058 स्पेशल ट्रेन आनंदविहार टर्मिनस से 17 आ 24 सितंबर के चलावल जाई.\nगोरखपुर सहारा स्टेट, खोराबार में डाक्टर एके मल्ल के घर के ताला तूड़ के लाखो के सामान चोरा लिहल बा.\nकाशी हिंदू विश्वविद्यालय में भारत के नियंत्रक महालेखा परीक्षक के जांच टीम विभागन के कागजात पर आब्जेक्शन नोट लगावल शुरू कर दिहले बावे.\nमहात्मा गांधी काशी विद्यापीठ के बीएड परीक्षा 12 गो केंद्र पर होई. एह बाबात सूची आ समय सारिणी जारी क दिहल बा. लगभग सात हजार परीक्षार्थी एह परीक्षा में शामिल होखिहें. परीक्षा 22 सितंबर से 1 अक्टूबर ले चली.\nरोहनिया विधानसभा सीट पर समाजवादी पार्टी के महेन्द्र पटेल भाजपा समर्थित अपना दल प्रत्याशी कृष्णा पटेल के 14449 वोट से हरा दिहले.\nइंस्पेक्टर मंजू सिंह यादव के चंदौली कोतवाली के प्रभारी बनावल गइल बा.\nबबुरी इलाका के कईएक गाँव के लोग मंगल का सबेरे एगो पागल सियार के कटला से जख्मी हो गइलें. कुछ के इलाज अस्पताल में चलत बा त कुछ झाड़फूंक के चक्कर में अझुराइल बाड़े.\nचंदौली कलेक्ट्रेट का सोझा अबसे धरना ना होखी. जिला प्रशासन अब एकरा खातिर राजकीय बीज भंडार के लगे के खाली जगह के धरना स्थल बना दिहले बावे.\nपांच साल से जेल में बंद माफिया डान प्रेम प्रकाश सिंह उर्फ मुन्ना बजरंगी अपना भाई के तेरही खातिर पेरोल पर बाहर आई.\nचौरी थाना के मानिकपुर गांव के एगो दस साल के लड़िका मंगल का दिने तालाब में नहात घरी डूब गइल.\nकोटवा देवी मंदिर का लगे मंगल का दिने नहात एगो नवही डूब के मर गइल.\nपीपरा पुलिस बखरी बाजार का लगे सोमार ले देर रात लाखों रुपिया के गांजा का साथे दू गो गाड़ी जब्त कइलसि.\nमोतिहारी पुलिस सोमार का रात सुरहा गांव से एगो लावारिस बोलेरो जब्त कइलसि.\nमुजफ्फरपुर-नरकटियागंज रेलखंड के मोतीपुर, मेहसी आ बापूधाम मोतिहारी टीसन पर मंगल का दिने टिकट चेकिंग अभियान चला के 70 गो बेटिकट के पकड़ल गइल.\nसिकटा-नरकटियागंज रोड पर बलथर-मर्जदवा का बीच नौखनिया नदी के डायवर्सन पर करीब पांच फीट ले बाढ़ के पानी चढ़ गइला से आवाजाही ठप हो गइल बा.\nमंगल का दिने बेतिया-सरिसवा रोड पर मिर्जापुर गांव का लगे एगो टेम्पो पलट गइल आ ओकरा चालक के मौत हो गइल.


Vicky Kaushal Katrina Kaif Wedding in Rajasthan Barwada in Sixth Sense Fourth Hotel Know details - Bhojpuri में पढ़ें: Vicky Kaushal-Katrina Kaif के शादी के तैयारी, कइल गइल बा पूरा किला बुक – News18 हिंदी\nBhojpuri में पढ़ें: Vicky Kaushal-Katrina Kaif के शादी के तैयारी, कइल गइल बा पूरा किला बुक\nबॉलीवुड के एगो जोड़ी के बियाह के चर्चा (Bollywood Weddings) खूब जोर पकड़ले बा. मीडिया में खूब एह बियाह के बात होखत बा. एह जोड़ी के नाम ह विक्की कौशल (Vicky Kaushal) अउर कैटरीना कैफ (Katrina Kaif). विक्की कौशल और कैटरीना कैफ के शादी (Vicky Kaushal Katrina Kaif Wedding) राजस्थान (Rajasthan News) में होई. दुनू जाना हिन्दी फिल्म उद्योग के सफल कलाकार बा लोग आ काफी प्रसिद्ध भी. कैटरीना त हालांकि पुरान चावल हई, विक्की कौशल अभी कुछ साल से इंडस्ट्री में बाड़ें. बाकिर उनके भी दबदबा बन गइल बा अउरी स्टार वैल्यू भी. कैटरीना 2003 में डैब्यू कइले रहली आ विक्की कौशल 2015 में.\nLast Updated : December 06, 2021, 16:17 IST\nहीरो-हीरोइन के फिल्मन में बिआह होखे भा असल में, बड़हन अउरी भव्य त होखबे करेला. फिलिम में होला त लाख मुश्किल, बाधा के पार कइला के बाद होला, असलिहा में होला त बड़ा तामझाम कइला के बाद होला. अइसने एगो बियाह आजकल बड़ा चर्चा के बिषय बनल बा, कैटरीना कैफ अउरी विक्की कौशल के बियाह. दुनू जाना हिन्दी फिल्म उद्योग के सफल कलाकार बा लोग आ काफी प्रसिद्ध भी. कैटरीना त हालांकि पुरान चावल हई, विक्की कौशल अभी कुछ साल से इंडस्ट्री में बाड़ें. बाकिर उनके भी दबदबा बन गइल बा अउरी स्टार वैल्यू भी. कैटरीना 2003 में डैब्यू कइले रहली आ विक्की कौशल 2015 में.\nएह घरी एगो चुटकुला बड़ा चल रहल बा. फिल्म संजु में विक्की कौशल रनबीर कपूर के साथे लउकलें उनके दोस्त के किरदार में. हालांकि फिल्म संजय दत्त के जीवन पर आधारित रहे आ ओह में उ अपना दोस्त के गर्लफ्रेंड के साथे प्राइवेट समय बीता लेतारें. जेकर ओकरा दोस्त के बड़ा मलाल रहत बा अउरी उ बदला लेबे के कहत बा. देखीं विकी कौशल अपना किरदार के बदला साधिए लेहलें. रनबीर कपूर के ढेर दिन ले रहल प्रेमिका कैटरीना कैफ के साथे बियाह करे जा रहल बाड़ें.\nकैटरीना कैफ के नाम सलमान खान के साथे ढेर दिन ले जुड़ल रहल, फेर उ रनबीर कपूर के साथे भी रिलेशनशिप में रहली आ ओह लोग के बियाह होखे वाला रहे. फेर दुनू जाना में दूरी आ गइल अउरी रनबीर आलिया भट्ट के साथे हो गइलें अउरी कैटरीना विकी कौशल के साथे. दुनू जाना के बियाह के फंक्शन7दिसंबर से चले वाला बा. दुनू जाना राजस्थान के सवाई माधोपुर जिला के चौथ के बरवाड़ा में एगो फोर्ट होटल में बियाह करे वाला बा लोग.\nभव्य किला में करी लोग दुनू जाना बियाह\nमीडिया रिपोर्ट बता रहल बा कि कैटरीना कैफ अउरी विकी कौशल चौथ के बरवाड़ा के सिक्स्थ सेन्स फोर्ट बरवाड़ा में बियाह करी लोग. ई किला त महाराज बहुत भव्य बा, शानदार सजावट अउरी सुख – सुविधा वाला ई किला चौदहवीं शताब्दी में बनल रहे. राज परिवार के ई किला सात सौ साल पहिले बनल रहे, फेर बाद में एकरा के होटल में बदल दिहल गइल. ई किला राजस्थान के प्रसिद्ध देवी स्थल चौथ माता मंदिर के सामने बनल बा. किला के एक ओर मंदिर के व्यू मिलेला, एक ओर बरवाड़ा झील के नजारा मिलेला अउरी तीसरा ओर अरावली पर्वत श्रेणी लउकेला. लग्जरी खातिर जानल जाये वाला ई किला आम आदमी के बस में भी नइखे, तबे त खास लोग एकरा के बड़ा पसंद करेला. इहाँ सीधे सुइट बुक होला. एकर एक रात के रेट अस्सी हजार से शुरू होला अउरी 3,50,000 रुपिया ले जाला. इहाँ एगो विशेष सुइट बा जवन रानी राजकुमारी के नाम से बा, ओकर एक रात के किराया बा साढ़े तीन लाख रुपिया. हालांकि स्पेशल रिक्वेस्ट पर उहो रूम खुलेला जवन राज परिवार के खास कमरा हवे, एकर नाम बा ठाकुर भगवती सिंह सुइट आ राजा मान सिंह सुइट. एह दुनू के चार्ज भी बहुते बा अउरी सुख सुविधा भी.\nमहाराज सब पइसा के खेल बा. अगर रउआ भी चाहत बानी कि एक दिन राजा लेखां ठाठ करीं त इहाँ जा सकीलें, बढ़िया से बुकिंग भी होला. कई गो अमीर परिवार पूरा किला ही बुक करेला, जइसे कि कैटरीना कैफ अउरी विक्की कौशल कर रहल बा लोग. एह किला में 48 गो सुइट बा. सुइट के माने होला जे में रूम के अलावा हॉल, खाए के जगह, बालकनी आ जुड़ल टॉयलेट वगैरह होखे. कहे के माने कि रउआ जब रहीं त बुझाव कि होटल ना घर में बानी. त कुल जमा बात ई बा कि दुनू जाना अपना बियाह में पूरा किला बुक कइले बा लोग.\nकैटरीना विकी के बियाह के लेके एह घरी एतना हल्ला बा जइसे कवनो राज्य के राजा रानी के बियाह में होखे. बहुते सीमित अतिथि के निमंत्रण मिलल बा आ सबसे एगो अग्रीमेंट भी साइन करावल गइल बा. केहू बियाह के एको फोटो ना खींची आ ना बाहर मीडिया में भा केहू और के शेयर करी. शादी के बारे में सब कुछ गुपचुप रखल जाई आ उ पूरा फंक्शन भर बाहर के दुनिया से कटल रही. अगर कवनो ड्रोन ऊपर से शादी के वीडियो भा फोटो लेबे के कोशिश करी ओकरा के मार गिरावल जाई. कहे के माने कि जइसे देश के प्रधानमंत्री भा राष्ट्रपति कहीं उपस्थित होले त अइसन सुरक्षा के बेवस्था होला. बाकिर ई त गजब बा भाई.\nखैर, बड़ लोग के बड़ बात. एह सब बात के चलते जेतने चर्चा हो रहल बा, ओतने हंसी मजाक भी मीडिया में चल रहल बा. एही बीच मीडिया में एगो बात घूम रहल बा कि सलमान खान के आ उनके परिवार के कवनो निमंत्रण नइखे मिलल. जबकि कैटरीना के इंडस्ट्री में स्थापित करे में सलमान खान के बड़ हाथ बा. उ सलमान के परिवार से भी जुड़ल रहल बाड़ी. बाकिर हो सकेला कि पूर्व प्रेमी के बियाह में कैटरीना ना बोलावे के चाहत होखस कि कहीं उ खाली पूड़ी पोलाव ना खाए आवस, कुछ हल्ला – बवाला भी ना कर देस. 2008 में सलमान खान अउरी शाहरुख खान के बीच कैटरीना के जन्मदिन के दिने ही फयटा-फैटी हो चुकल बा, जवन बड़ा चर्चा के विषय बनल. फेर बाद में दुनू जाना में एगो मुंबई के नेता सुलह करवले रहलें.\nतs, ई नया जोड़ा7दिसंबर से9दिसंबर के बीच चले वाला3दिन के लगन में पति पत्नी बने वाला बा. रउआ सभे हमरे लेखां शुभकामना दीं, काहें कि बरवाड़ा जाके पूड़ी पोलाव के लेव लगावे के मौका त मिले वाला नइखे. एही से अटी-पट्टी, गाँव जवार के लगन चाभ के फीलिंग ले लेहला के काम बा. जय हो!\n( मनोज भावुक भोजपुरी साहित्य व सिनेमा के जानकार हैं। )\nTags: Bhojpuri, Bhojpuri News, Katrina kaif, Vicky Kaushal


अल्काटेल One Touch Idol X 6040D Expected Specs, Release Date in India | Digit\nExpected Date: 05 Mar, 2014\nअल्काटेल One Touch Idol X 6040D Alternatives\nExpected Date : 05-Mar-2014\nCurrent Best Price of अल्काटेल One Touch Idol X 6040D is ₹ 0\nअल्काटेल One Touch Idol X 6040D Specifications\nमॉडल : One Touch Idol X 6040D\nउत्पाद के नाम : Alcatel One Touch Idol X 6040D\nपिछे वाला कैमरा मेगापिक्सेल : 13.1\nDimensions (lxbxh- in mm) : 67.5 x 140.4 x 6.9\nअल्काटेल One Touch Idol X 6040D Brief Description\nअल्काटेल One Touch Idol X 6040D Smartphone5-इंच स्क्रीन IPS LCD Capacitive touchscreen के साथ आवेला, जौना के रेज़ल्यूशन 1080 x 1920 पिक्सल तथा पिक्सल घनत्व 441 पर इंच बा | फोन 1.5 Ghz Quad कोर प्रोसेसर से संचालित बा और एकर रैम2GB बा. अल्काटेल One Touch Idol X 6040D Android 4.2 ओएस पे काम करेला.\nअल्काटेल One Touch Idol X 6040D Smartphone March 2014\nअल्काटेल One Touch Idol X 6040D Smartphone March 2014 मे लॉंच भईल रहे|\nअल्काटेल One Touch Idol X 6040D मे कनेक्टिविटी के तरीका बा : ,GPS,HotSpot,\nफोन मे प्रमुख कैमरा 13.1 मेगा पिक्सेल शूट करे वाला बा|\nअल्काटेल One Touch Idol X 6040D के कैमरा मे Auto Focus,,Video Recording लोड बा|


बलिया १२ जनवरी २०१४ – टटका खबर\nबलिया १२ जनवरी २०१४\nअतवार का दिने नगरपालिका रसड़ा मे सड़कन प से नाजायज कब्जा हटवावल गइल. एह दौरान अतिक्रमण का जद में पड़ल सामान के नगरपालिका अपना कब्जा मे लेत गइल.\nफेफना थाना के मुबारकपुर गाँव का सोझा हाइवे प शनिचर के देर रात बक्सर से आवत एगो तेज कार एगो बाइक सवार के धक्का मार दिहलसि. एह हादासा में बलिया के कृष्णा नगर के बीस बरीस के टीमल गुप्ता के मौत ठाँवे प हो गइल. पीछे बइठल रविशंकर गुप्ता के खराब हाल देख वाराणसी भेज दीहल गइल बा.\nबैरिया संसार टोला बंधा पर जयप्रकानशनगर से बलिया जात बस नई बस्ती बैजू टोला के सोझा अतवार का सबेरे पलटि मार दिहलसि. एह हादसा में एक दर्जन सवारी घवाहिल हो गइलर. गंभिराह घायल लोग के छपरा में अस्पताल में इलाज होखत बा.\nजश्ने ईद मिलादुन्नबी के दिन नगर में निकले वाला जुलूस का बारे में ओक्डेनगंज चौकी पर अतवार का दिने भइल शांति समिति के बइठक में तय भइल कि बाइक जुलूस ना निकालल जाई आ डीजे ढेर जोर से ना बजावल जाई. एकरा पालन के जिम्मेदारी अखाड़ने के दीहल गइल बा.\nठनका गिरला से गड़वार थाना के झगहीं गांव में शनिचर के दुपहरिया शिव मंदिर के गुंबद टूट गइल, दू गो मकानन के नुकसान भइल आ पूजा करे गइल बावन साल के रमावती तिवारी के मौत हो गइल जे बरखा का चलते मंदिरे में रुक गइल रही.


ना त हम स्टार हईं ना बेकार हईं – राजीव दिनकर – Anjoria\nना त हम स्टार हईं, ना हम बेकार हईं. हम त बस एगो कलाकार हईं, दर्शकन के प्यार हईं. इहे कहना बा भोजपुरी वर्ल्ड के चहेता सितारा राजीव सिंह दिनकर के. राजीव दिनकर के एक महीना का भीतर चार गो फिलिम रिलीज होखे वाली बाड़ी सँ, ‘केहू हमसे जीत ना पाई’, ‘प्राण जाई पर वचन ना जाई’, ‘कबहू छूटे ना ई साथ’ अउर ‘सुगना’. स्टाइलिश हीरो के रूप में पहचान बनावे वाला राजीव दिनकर एह चारों फिल्मन के लेके बहुते उत्साह में बाड़न. चारो के तारीफ करत बाड़े राजीव दिनकर. ‘केहू हमसे जीत ना पाई’ में लवर ब्वॉय का भूमिका में, ‘प्राण जाई पर वचन ना जाई’ में रजनीकांत स्टाइल के भूमिका में, ‘सुगना’ में देश खातिर आपन जान ले दे देबे वाला नायक का भूमिका में बाड़े राजीव दिनकर.\nसादगी में रहेवाला राजीव दिनकर पहिलका अइसन स्टार हउवन जिनकर चार गो फिल्म एक साथ प्रदर्शित होखे जात बा. कोरियोग्राफर से एक्टर बनल राजीव दिनकर आजुवो सामान्य तरीका से जियल पसंद करेलें. अपना निर्मातन आ निर्देशकन के जमके तारीफ करे वाला दिनकर के कहना होला कि ओही लोग के प्यार बा कि एहिजा ले चहुंपल बानी.\nOne thought on “ना त हम स्टार हईं ना बेकार हईं – राजीव दिनकर”\nअक्टूबर 31, 2011 को 7:01 अपराह्न पर\nBadhai Rajeev ji …


हाउ टू फइलल आधार एनरोलमेंट करेक्शन फॉर्म हिंदी में बताये? » How To Fill Aadhaar Enrolment/correction Form Hindi Me Bataye - Download the Vokal App\nहाउ टू फइलल आधार एनरोलमेंट करेक्शन फॉर्म हिंदी में बताये?...\nआपका प्रश्न है कि हाउ टू फाइल आधार एनरोलमेंट करेक्शन हिंदी फॉर्म हिंदी में बताएं तो आपको अपना इनरोलमेंट कनेक्शन अगर आधार कार्ड चेक करना है तो उसके लिए आप किसी साइबर कैफे में आ वसुधा केंद्र में जाकर करवा सकते हैं\naapka prashna hai ki how to file aadhar enrollment correction hindi form hindi mein bataye toh aapko apna enrollment connection agar aadhar card check karna hai toh uske liye aap kisi cyber Cafe mein aa vasudha kendra mein jaakar karva sakte hain\nआपका प्रश्न है कि हाउ टू फाइल आधार एनरोलमेंट करेक्शन हिंदी फॉर्म हिंदी में बताएं तो आपको अ


स्वतंत्र भारत के झांकी : भाग –6- Decoding Dream India\nस्वतंत्र भारत के झांकी : भाग – 6\nFebruary 21, 2021 May 22, 2016 by Gaurav Singh\nअध्याय – 1 “देश निर्माण के चुनौती-६”\nअभी तक ले हमनी के देखनी जा कि कईसे लार्ड माउंटबेटेंन, सरदार पटेल, जवाहर लाल नेहरु अउरी वी.पी. मेनन के टीम पाहिले त्रावनकोर ओकरा बाद जोधपुर, जैसलमेर अउरी जूनागढ़ के एकीकरण करे में सफल भईले जा| 15 अगस्त 1947 के देश के आजादी मिल गईल, लेकिन आजादी से बाद भी कुछ राज्य जईसे जूनागढ़, हैदराबाद, भोपाल आ कश्मीर आदि प फैसला अभी तक ना हो पाईल रहे| एह कड़ी में मूल रूप से हैदराबाद के एकीकरण के कहानी के बारे में चर्चा होई| एह हैदराबाद रियासत में आज के आँध्रप्रदेश, महाराष्ट्र, कर्नाटक, मध्यप्रदेश अउरी छत्तीसगढ़ के कव गो जिला शामिल रही सन|\nभौगोलिक रूप से हैदराबाद देश के बीचो-बीच स्तिथ रहे| इ राज्य भारत के दू गो बहुत ही महवपूर्ण केन्द्रीय प्रान्तं पश्चिम में बम्बई अउरी दखिन में मद्रास से घिरला के वजह से एकर वैल्यू अउर भी ज्यादा रहे| भारत के विभाजन के समय हैदराबाद सबसे बड प्रान्त रहे| जूनागढ़ लेखा एहिजो हिन्दू बहुसंख्यक में रहन| 1941 के जनगडना के मुताबिक 85 प्रतिशत जनता हिन्दू रहन| हैदराबाद प्रान्त के पास आपन आर्मी, एयरलाइन, रेलवे नेटवर्क, पोस्टल सिस्टम, रेडियो प्रसारण के तंत्र, इहाँ तक कि करेंसी भी अलग रहे|\n1947 में भारत के आजादी मिलल| पाकिस्तान अस्तित्व में आइल| ब्रिटिश के जाए से पाहिले राजा राजवाडान के हाथ में अधिकार दे दिहले रहन कि या त भारत में विलय करो, या पाकिस्तान में या फिर आपन स्वतंत्र राज्य बना लेवो| जून 1947 में हैदराबाद के निजाम एह बात के एलान कर दिहले कि हैदराबाद ना त भारत में मिली अउरी नाही पाकिस्तान से| इशारा साफ़ रहे कि हैदराबाद के नवाब एगो स्वतंत्र राज्य बनावे के सपना देखत रहन| एकरा पाहिले ओहिजा के नवाब फरमान के जरिए संविधान सभा में आपन प्रतिनिधि तक भेजे से मना कर देले रहन|\nजुलाई महिना में हैदराबाद के नवाब एगो डेलीगेशन दिल्ली भेजले रहन| एह डेलीगेशन में एगो मुख्य बिंदु भारत के शामिल होखे के भी रहे| नवाब के प्रतिनिधि के तरफ से इ दबाव रहे कि बिना भारत में विलय कईले ‘स्टैंड स्टील एग्रीमेंट’ प बातचीत करे के अनुमति दिआव| वी.पी. मेनन अउरी ओहिजा के नवाब के बीचे खूब पत्राचार भईल लेकिन बात ना बनल| चुकी हैदराबाद के नवाब के कहनाम रहे कि विलीनीकरण जईसन मुद्दा प बात करे खातिर बिल्कुल उत्साहित नइखे|\nएह से इ डेलीगेशन असफल रहल आ वापस हैदराबाद लौट गईल| चुकी माउन्टबेटेन एह बात से अवगत रहले कि हैदराबाद के 15 अगस्त तक मनावल मुश्किल बा| एह से माउन्टबेटेन भारत सरकार से दू महिना के समय मंगले ताकी बातचीत कईल जा सको| माउंबेटेन, वी.पी. मेनन के विश्वास दिलईले कि कसहू हैदराबाद के भारत में विलय करही के पड़ी| एकरा पीछे वी.पी. मेनन के कारन दिहले कि ओहिजा बहुसंख्यक में हिन्दू बाड़े आ अगर अपना प्रान्त के प्रमुख पोस्ट जईसे पुलिस अउरी फ़ौज में नवाब मुस्लिम के भरिहे त प्रान्त में विद्रोह हो जाई|\n8 अगस्त के निजाम माउंटबेटेन खातिर एगो पत्र लिखले अउरी ओह बात में कहले कि हैदराबाद ना त भारत में मिली अउरी नाही पाकिस्तान में| भारत के साथे संधि करे खातिर प्रस्ताव रखले| लेकिन इ संधि केकरा मंजूर रहे? माउंटबेटेन पत्र लिखके जवाब देले अउरी हिन्दू-मुस्लिम प्रजा के अनुपात के बारे में अवगत करईले| डेलीगेशन सदस्य के तरफ से दोबारा बात-चित शुरू करे खातिर अनुरोध कईल गईल| माउंटबेटेन स्वागत कईले| लेकिन एही बीचे भईल इ कि जतना भी डेलीगेशन सदस्य रहले ओह लोगन प हिंसक अटैक होखे शुरू हो गईल| हिंसक अटैक इत्तेहाद-उल-मुस्लिमीन के तरफ से करावे के आरोप रहे|\nएह सब से सारा डेलीगेशन के सदस्य लोग इस्तीफा देवे लागल| माउंटबेटेंन कुछ लोग के मनईले अउरी निजाम के तरफ से जब फरमान जारी भईल तब जाके मामिला कुछ शांत भईल आ बातचीत के सम्भावना बनल| एह डेलीगेशन में सर वाल्टर मोंक्कटन द्वारा एगो संधि प्रस्तावित कईल गईल जवना में इंस्ट्रूमेंट ऑफ़ एक्सेसन के तीनो बिंदु (डिफेन्स, एक्सटर्नल अफेयर्स, कम्युनिकेशन) रखल गईल रहे| एह प्रस्ताव के नाम रहे ‘आर्टिकल ऑफ़ एक्सेसन’| एह प्रस्ताव के ‘इंस्ट्रूमेंट ऑफ़ एक्सेस’ के बराबर कही के मानावे के कोशिश कईल गईल|\nलेकिन सरदार पटेल इ सब के खेल में तनिको विश्वास ना रखते हुए लार्ड माउंट बेटेन के पत्र लिख के कहले कि निजाम से हठ कईला के अलावा एकर अउरी कवनो अल्टरनेटिव नइखे हो सकत| पटेल के कहनाम रहे कि निजाम के जनता के आदेश के पालन करत भारत में विलय करे के चाही| लेकिन ओह लोग के सहमती खाली संधि के लेके रहे| ढेर दिन तक इ खेल चलल लेकिन कवनो नतीजा ना आइल|\nएह सब के पीछे कारन सिर्फ नवाब ना रहले| इ केस भी ठीक जूनागढ़ लेखा ही रहे| एहिजा मुस्लिम राजा आ प्रजा हिंदू बहुसंख्यक में, एहिजो के नवाब के छाप छोप होखला के वजह से भारत में विलय ना करत रहन| जूनागढ़ के शाहनवाज भुट्टो के भूमिका हैदराबाद में कासिम रजवी निभईले| अंतर सिर्फ अतना रहे कि जूनागढ़ भारत में विलय ना होके पाकिस्तान में होखल चाहत रहे आ हैदराबाद भारत में शामिल ना होके स्वतंत्र राज्य बनावल चाहत रहे|\nएह सब के भूमिका आजादी के कुछ दिन पाहिले तईयार कईल गईल रहे| १९३६-३७ के चुनाव के वक्त मुस्लिम लीग के नेता जिन्ना से नवाब बहादुर जंग के करीबी बढ़ल| नवाब बहादुर जंग MIM के नेता रहन| इ उहे MIM (मजलिसे इत्तेहाद-उल-मुस्लिमीन) ह जवन अब नाम बदल के AIMIM (आल इंडिया मजलिसे इत्तेहाद-उल-मुस्लिमीन) रखल गईल बा| हैदराबाद में एह संगठन के विरासत ओवैसी बंधू (अस्ससुदीन ओवैसी अउरी अकबरुदीन ओवैसी) के पास अभियो बा| एही पार्टी के तहत अब लोग चुनाव में हिस्सा लेला|\nनवाब बहादुर जंग के लक्ष्य रहे कि हैदराबाद के मुस्लिम राष्ट्र बनावल जाव अउरी लोकतंत्र के सिरा से ख़ारिज करत रहले| एकरा खातिर बाकायदा उ अभियान भी चलईले| लेकिन 1930 के आस पास, आर्य समाज के नेता के आन्दोलन हिन्दू बहुसंख्यक के हाथे सत्ता देवे प आधारित रहे| लेकिन 1938 के आस पास नवाब द्वारा एह पर रोक लगा देवल गईल| हैदराबाद राज्य के कांग्रेस, आर्य समाज अउरी हिन्दू महासभा जईसन फ़ोर्स के साथे जुडल|\nलेकिन नवाब बहादुर जंग के मरला के बाद MIM के बाग़डोर कासिम रजवी के हाथे आइल| कासिम रजवी एहिजे से सांप्रदायिक मोड़ देवे शुरू कईले| इहाँ तक कि जब भारत अउरी हैदराबाद के बीच बात-चित चलत रहे तबो हिन्दू-मुस्लिम दंगा कराके अराजकता फैलावे के कोशिश कईले| काशिम राजवी आपन फ़ौज तईयार कईले रहन जवना के नाम रहे ‘रजाकार’| हथियार प्रशिक्षित रजाकार प लूट-पाट, बलात्कार, अपहरण अउरी सांप्रदायिक हिंसा जईसन कव गो आरोप लागल| इ सब आरोप बाद में सिद्ध भईल जब कमिटी बनाके जाँच शुरू कईल गईल|\nइहाँ तक कि गैर मुस्लिम लोगन के प्रॉपर्टी तक लुटाए लागल रहे| हिन्दू लोगन के स्थानांतरण होखे शुरू हो गईल रहे| आस पास कैंप में शरण लेवे प मजबूर होखे के पडल रहे| रजाकार, गैर मुस्लिम औरतन के अपरहण करके बलात्कार करत रहसन| दू लाख के उपरे रजाकार तईयार गईल रहे ताकी इस्लामिक डोमिनेशन के ऊपर उठा सको| हैदराबादी हिन्दू के मुस्लिम शासन के अधीन राखे के लक्ष्य भी रहे| नवम्बर 1947 आवत-आवत निजाम अउरी उनकर सरकार पूरी तरह से कासिम रजवी के गिरफ्त में आ गईल रहे| कासिम राजवी के हैदराबाद में बोलबाला रहे|\nकासिम रजवी नवाब के इर्द गिर्द सब आपन आदमी भर देले रहे| हैदराबाद में उहे होखे लागल रहे जवन कासिम रजवी चाहत रहे| एकरा बावजूद भारत सरकार हैदराबाद के साथे बड़ी मुश्किल से ‘स्टैंड स्टील अग्रीमेंट’ साइन कईलस| एकर मतलब एगो शोर्ट टर्म सलूशन| मतलब इ कि एक साल तक जवन काम जईसे चलत बा ओसही चलत रही| लेकिन हैदराबाद के नवाब इंस्ट्रूमेंट ऑफ़ एक्सेसन प फिर साइन करे से मना कर दिहले| एह से भारत के लगे मुश्किल अउरी बढ़ गईल रहे|\nबिना एकरा साइन कईले हैदराबाद भारत के संघे ना जुड़ सकत रहे| अभी इ सब चलते रहे तले पाकिस्तान के तरफ से हैदराबाद खातिर हथियार अउरी पईसा के रूप में मदद के खबर सामने आवे लागल| संकेत बिल्कुल साफ़ रहे बगावत| चुकी हैदराबाद में जतना भी बढ़िया पद रहे ओह सब प ज्यादातर मुस्लमान काबिज रहे लोग| जबकी ओह लोगन के आबादी लगभग 15% ही रहे| ओह सब लोगन के कासिम रजवी इ डर देखा हड़कावे लागल रहे कि अगर निजाम के सत्ता चल जाई त ओह लोगन के आगे आफत के पहाड़ खड़ा हो जाई|\nइत्तेफाक के बात इ रहे कि ओही समय कश्मीर में लड़ाई चालू हो गईल रहे| एह से कासिम रजवी के लागत रहे कि भारतीय फ़ौज हैदराबाद बिल्कुल ना आ सकेला| ओहिजे दिल्ली में हैदराबाद प सैनिक कार्यवाई के लेके दू गो विचार पैदा हो गईल रहे| जवाहर लाल नेहरु हैदराबाद प कार्यवाई के लेके सख्त खिलाफ रहन| इनकर साथ दिहले माउंटबेटेन| नेहरु के मानना रहे कि एह सब से दक्षिण भारत में दंगा फ़ैल सकत बा| दूसरा अगर ज्यादा दबाव बनावल जाई त कही हैदराबाद कश्मीर के रुख मत अपना लेवो|\nएह से नेहरु के पक्ष बातचीत के जरिए ही समाधान निकाले के रहे| हैदराबाद के प्रधानमंत्री लियाकत अली बात चित करे खातिर सबसे पाहिले दिल्ली आके नेहरु से बात कईले लेकिन कुछ ख़ास बात ना हो पाईल| बात रजाकार, कासिम रजवी अउरी कांग्रेस नेतान तक ख़त्म हो गईल| एहिजो हैदराबाद के प्रधानमंत्री उहे वाक्य दोहरईले जवन महिन्वन से दोहरावल जात रहे| भारत के शामिल होखे के कवनो आप्शन ओह लोग के हिसाब से ना रहे| फिर उ सरदार पटेल लगे बात करे गईले| पटेल के कहनाम बिल्कुल साफ़ रहे कि हैदराबाद स्वतंत्र राज्य बनो इ पटेल कबो भारत नइखे स्वीकार्य सकत|\nमाउंटबेटेन के कार्यकाल समाप्त होखे आ गईल रहे| उनकर चाहत रहे कि जाए से पाहिले बातचीत के जरिए समस्या के समाधान निकालल जा सको| इनिके चलते भारत हैदराबाद के अइसन रियायत दे देलस जवन लगभग स्वतंत्र राज्य के सारा बिन्दुन के पूरा करत रहे| अइसन रियायत कवनो अउरी राजवाडन के ना देल गईल रहे| एकरा तहत हैदराबाद आपन कानून खुद बना सकत रहे अउरी 20000 तक आपन फ़ौज रखे के छुट भी दिआइल| सिर्फ आन्तरिक इमरजेंसी के हालत में ही भारतीय फ़ौज हैदराबाद में घुस सकत रहे|\nनिजाम के सत्ता भी बचल रह गईल रहे| माउंटबेटेंन के बड़ा अनुरोध के बाद के भारत सहमती दे देलस| एह सब के चलते नेहरु अउरी पटेल के आलोचना तक होखे लागल रहे| बस अब खाली निजाम के साइन होखे के रह गईल रहे| निजाम के मांग के अनुसार जब स्पेशल स्टेटस दिआइल तब निजाम एकबे फिर ना कहते हुए आपन पूरान लाइन दोहरावे लगले| अब नेहरु आ पटेल के लगे कवनो आप्शन ना बची गईल| बात-चित के प्रक्रिया प पूर्ण विराम लाग गईल| निजाम भारत के कार्यवाई के UN में ले जाए के धमकी भी देवे लागन रहन|\nएह सब के बावजूद अंत में एकबे फिर सरदार पटेल चिठ्ठी लिख एक अंतिम निर्णय लेवे आग्रह कईले| लेकिन कासिम रजवी छाप-छोप कईला से निजाम आन्हर हो गईल रहन| हालाँकि हैदराबाद के प्रधानमंत्री अंत में निजाम के सलाह देले रहन कि मांग मान लेवल जाव लेकिन ना मनले| बस अंतिम रामवाण मिलिट्री एक्शन रह गईल रहे| आदेश मिलला के बाद जवाब में भारतीय सेना ऑपरेशन ‘कैटरपिलर’ अथवा ‘ऑपरेशन पोलो’ शुरू कर दिहलस|\nएह ऑपरेशन के तहत भारतीय सेना चारो दिशा से घेर के हैदराबाद प धावा बोललस| हैदराबाद सीमा में घुसला के बाद दुनो सेना के बीच पांच दिन तक संघर्ष चलल| ठीक पांच दिन बाद हैदराबाद के निजाम उस्मान अली रेडियो प आके आपन अफोसोस जतईले अउरी जंग रोके खातिर आग्रह कईले| एह तरह से हैदराबाद के भी भारत में विलय हो गईल| एही श्रृंखला के अगिला कड़ी में कश्मीर के लेके चर्चा होई|\nSee also स्वतंत्र भारत के झांकी : भाग – 9\nस्वतंत्र भारत के झांकी : भाग – 15\nस्वतंत्र भारत के झांकी : भाग – 13\nस्वतंत्र भारत के झांकी : भाग – 10\nस्वतंत्र भारत के झांकी : भाग – 7\nस्वतंत्र भारत के झांकी : भाग – 2


सगरी खबर भोजपुरी में (मंगल, 23 जून 2015) – टटका खबर\nसगरी खबर भोजपुरी में (मंगल, 23 जून 2015)\nतमिलनाडु के मुख्यमंत्री जयललिता के खिलाफ जानल आमदनी से अधिका के संपति होखला के मामिला में कोर्ट से मिलल राहत का खिलाफ आजु मंगल का दिने कर्नाटक सरकार सुप्रीम कोर्ट में गोहार लगा दिहलसि. ओकर कहना बा कि जयललिता के चुनाव लड़े लायक ना माने वाला आदेश के बरकरार राखे के चाहीं. राज्य सरकार के वकील के कहना रहल कि हाई कोर्ट उनुका के आपन बात राखे के पूरा मौका ना दिहलसि.\nभाजपा के कहना बा कि कर्नाटक सरकार के एह गोहार का पीछे राजनीतिक मकसद बा, अब अलग बात बा कि राजनीतिके मकसद से भाजपो के बयान साममे आइल बा. जबकि कांग्रेस के कहना बा कि कर्नाटक सरकार के कदम राजनीति का चलते ना कानूनी जरूरत का हिसाब से कइल गइल बा.\nदिल्‍ली के सरकारी डाक्टर आपन सगरी माँग मान लिहला का बावजूद काम पर नइखन लवटत. काम पर लवटे खातिर एह लोग के आजु एगारह बजे सबेरे तक के मौका दीहल गइल रहुवे. दिल्‍ली के स्‍वास्‍थ्‍य मंत्री सत्‍येन्‍द्र जैन कहत बाड़न कि लोग के होखत परेशानी के मद्दे नजर डाक्टर लोग के अपना काम पर लवट आवे के चाहीं खास क के तब जब सरकार ओह लोग के सगरी माँग मान लिहले बिया.\nआजु से शुरू भइल दिल्‍ली विधानसभा के बजट सत्र का पहिलका दिने कम संख्या में होखला का बावजूद भाजपा के विधायक तोमर के फर्जी डिग्री का मुद्दा पर जम के बवाल कटले आ ओह लोग के विधान सभा से मार्शल का सहारे बाहर निकाल दीहल गइल.\nवित्‍त मंत्री अरूण जेटली के कहना बा कि अगर राज्‍यसभा में भूमि सुधार विधेयक के पास नइखे होखे दीहल जात त मजबूरन संसद के दुनू सदन के जुड़ल सत्र बोला के एकरा के पारित करावल जाई. काहे कि देश के विकास आ आर्थिक सुधार अउर किसानन के फायदा खातिर एह कानून के पास होखल बहुते जरूरी बा. कहलन कि अबहियों उमेद बा कि विरोधी एह बात के समुझीहें आ जुड़ल सत्र बोलावे के जरूरत नाहियो पड़ सकेला.\nईरान के संसद अपना सरकार के परमाणु उपलब्धियन आ ईरानी राष्ट्र के परमाणु अधिकारन के रक्षा खातिर मजबूर बनावे वाला विधेयक के पारित कर दिहलसि. अब कवनो देश से ईरान के परमाणु समझौता तबहिए मानल जाई जब ओकरा के ईरान के संसद मजलिसे शूराए इस्लामी मान ली.\nयूरोज़ोन के नेता लोग ग्रीस के करजा के संकट के समाधान के राह जल्दिए खोज लेबे के उमेद जतवले बा. यूरोपीय संघ के अध्यक्ष डोनाल्ड टस्क के कहना बा कि यूरोज़ोन के वित्त मंत्री लोग काल्हु एक बेर फेरू बइठका करी जवना में ग्रीस के मदद करे पर चरचा होखी आ आखिरी फैसला लीहल जाई. ग्रीस सरकार के एह महीना के आखिर ले अंतरराष्ट्रीय मुद्रा कोष के डेढ़ अरब यूरो लवटावे के बा. अगर ग्रीस अइसन ना कर पाई त ओकरा के यूरोज़ोन से बाहरो कइल जा सकेला.\nमदर टेरेसा के संस्था मिशनरीज़ ऑफ चैरिटी के सुपीरियर जनरल सिस्‍टर रहल सिस्टर निर्मला के काल्हु रात 81 बरीस का उमिर में लमहर बेमारी का बाद कोलकाता में मौत हो गइल. पीएम मोदी उनुका मौत पर आपन शोक संदेश भेजले बाड़न. सिस्‍टर निर्मला के असली नाम निर्मला जोशी रहुवे आ उनकर जनम रांची में भइल रहुसे. पटना से पढ़ाई कइला का बाद सिस्‍टर निर्मला 1976 में मिशनरीज ऑफ चैरिटी से जुड़ गइल रही आ पूरा जिनिगी ओकरे साथे रहली.\nमुंबई हमले के मास्टरमाइंड आ लश्कर-ए-तैयबा के कमांडर जकीउर रहमान लखवी के रिहाई खातिर पाकिस्तान के खिलाफ कार्रवाई के मांग करे वाला भारत के कदम का खिलाफ चीन वीटो लगा दिहले बावे. ओकर कहना बा कि एह मामिला में भारत का लगे पर्याप्त सुबूत नइखे.\nतृणमूल कांग्रेस सुप्रीमो आ पश्चिम बंगाल के मुख्यमंत्री ममता बनर्जी के भतीजा आ पार्टी के युवा शाखा के प्रमुख अभिषेक मुखर्जी काल्हु 24 परगना मे एगो कार्यक्रम मे विरोधियन के धमकावत कहलन कि अगर केहु बंगाल का ओर आँख देख‌ाई त औकर अँखिए निकाल लीहल जाई. केहु हाथ उठाई त ओकर हाथ काट दीहल जाई. एह तहर के बयान खातिर तृणमूल कांग्रेस के जम के निंदा हो रहल बा.\nयोग के कुकुरन जइसन हरकत बतावे वाला माकपा महासचिव सीताराम येचुरी अब अपना बयान के सफाई देत फिरत बाड़न. कहले रहले कि योग में कुकुरन जइसन हरकत देखे के मिलेला. बाकिर चौतरफा विरोध का बात कहत बाड़न कि उनुका बात के गलत मतलब निकालल गइल बा.\nभारतीय शेयर बाजार में तेजी के सिलसिला मंगलो का दिने लगातार आठवां सत्र में जारी रहल आ सेंसेक्स 74 आ निफ्टी 28 अंक के बढ़त ले के बंद भइल,\nबिहार कर्मचारी चयन आयोग बिहार के स्वास्थ्य विभाग के ग्रेड -3 में तकनीकी पद के 2223 गो पद पर बहाली खातिर आनलाइन आवेदन मंगवले बावे. एह बहाली में एक्स-रे टेक्नीशियन के 215 गो, शल्य कक्ष सहायक के 236 गो आ प्रयोगशाला प्रवैद्यिक के 1772 गो खाली पद के भरल जाई. आवेदन 26 जून से 14 जुलाई का बीच करावल जा सकी. एकरा खातिर आवेदन http://bssc.bih.nic.in पर देबे के बा. अधिका जानकारी ओहिजे से लीहल जा सकेला.\nलमहर दिन तिकवला का बाद काल्हु बिहार के उतरवारा इलाकन में बरखा भइल आ मानसून चहुँप गइल. सोमार का दिने भागलपुर, पूर्णिया, कटिहार, अररिया, किशनगंज, मधेपुरा आ सुपौल में झमाझम बरखा भइल. तीन दिन का भितरे मानसून पूरा बिहार में चहुँप जाए के उमेद जतावत बावे मौसम विभाग.\nबिहार विधानसभा चुनाव खातिर नया नया गोल बनावल गइल बा. मुख्यमंत्री रहल जीतन राम माँझी हम बनवलन त नागमणि समरस समाज पार्टी, लालू प्रसाद के साला साधु यादव गरीब जनता दल (सेक्यूलर), आ सांसद पप्पू यादव जनाधिकार पार्टी बनवले बाड़न. अउरियो कई गो नेता बाड़न जे आपन आपन गोल बना के कवनो ना कवनो तरफ गोटी सेट करे का फिराक में लागल बाड़े.\nअतवार का दिने सारण जिला के छपरा के हथुआ मार्केट में पियककड़न के बवाल आ दुकानदारन से मारपीट भइला का बाद सोमार का दिने हथुआ मार्केट के दुकान बंद राखल गइली सँ.\nसिवान के तेजाब कांड के चश्मदीद गवाह राजीव रौशन के हत्या का मामिला से जुड़ल मामले में सांसद रहल मो. शहाबुद्दीन कीे रिविजन याचिका पर सोमार का दिने सुनवाई ना हो सकल काहे कि मूल दस्तावेज जमा ना करावल गइल रहे.\nगोपालगंज जिला के सिधवलिया प्रखंड के झझवां पावर हाउस का लगे लागल ट्रांसफार्मर जर गइला का चलते कई गो गांंवन के बिजली गोल हो गइल बा आ विभाग ट्रांसफार्मर बदले का दिसाईं कुछ करतो नइखे लउकत.\nभोजपुर जिला के बहोरनपुर इलाका के गौरा गांव दहेज खातिर एगो औरत के मुआ देबे के मुकदमा दायर भइल बा. ओकर बिआह साल 2009 में भइल रहुवे. आ दहेज खातिर ओकरा के ताड़ना देबे वाला ससुरारी के लोग अब ओकर जान ले लिहले बाड़न आ लाशो गायबक दिहले बाड़न. ओकर भाई इहे शिकायत करत केस लिखववले बा.\nदू दिन पहिले बक्सर जिला के इटाढ़ी इलाका के ओड़ी के बधार से मिलल लाश के पहचान हो गइल बा आ मामिला के उद्भेदन करत पुलिस के कहना बा कि शेरपुर के रहे वाला एगो ओकर मरद से अपना मेहरारू के आशिकई देख के ओड़ी के एगो आदमी अपना एह मेहरारू के गोली मार दिहलसि आ लाश ले के बधार में ठेकाने लगा दिहलसि.\nबक्सर के चौसा-कोचस सड़क पर साइकिल से जात मोहनपुरवा गांव के एगो आदमी के मौत बस से कचरइला का बाद हो गइल. हादसा देखे वाला लोग बस ले के भागत चालक के चहेट के तीन किलोमीटर आगे यादव मोड़ का लगे पकड़ लिहलन आ चालक के धुलाई क के पुलिस के सँउप दिहले.\nबलिया के निजी शारदा अस्पताल तिखमपुर में भइल सामूहिक दुराचार के दूगो आरोपियन, सर्वोत्तम चौबे आ शिवम पांडेय, के जमानत अर्जी बलिया के आदालत में खारिज हो गइल.\nगाजीपुर जिला के खानपुर इलाका के एगो लड़िकी साथे ओकरे गाँव के चार गो बदमाश जबरिया उठा के एगो पंपिग सेट पर ले जा के कुकर्म कइलन. एकर शिकायत ओह लड़ीकी के भाई थाना में कइले बा.\nमऊ के घोसी इलाका के एगो नवही देवरिया जिला के मदनपुर इलाका के नकईल के अपना दोस्त से मिले खातिर राप्ती नदी पार करे ला बड़हलगंज से नाव पर सवार भइल. बान्हल रसरी से ऊ नाव के खीचत रहुवे कि ओकर हाथ छूट गइल आ बीच नदी में गिर के डूब गइल.\nगोरखपुर जेिला के कैंपियरगंज इलाका के अलगटपुर का लगे सोमार का दिने रोहिन नदी में नहात घरी एके परिवार के तीन गो लड़िका डूब गइलें. ओकनी साथे डूबत तीन गो अउरी लड़िकन के बचा लीहल गइल बाकिर ई तीनो के ना बचावल जा सकल.\nअगर रउरा लगे कवनो अइसन नोट बा जवना का पीछे ओर बीच में नीचे छपाई के साल नइखे लीखल त ओकरा के जल्दी से जल्दी बैँक ले जा के बदलवा लीं ना त 30 जून के बाद ओकरा के चलावल गैरकानूनी होखे जा रहल बा.\nअब दीनदयाल उपाध्याय गोरखपुर विश्वविद्यालय के परिसर में सुबह-सबेरे टहले खातिर आपन पंजीकरण करावे के पड़ी मंगल का दिन से एह तरह के आवेदन लेबे के काम शुरू हो गइल बा.\nजौनपुर जिला में अलग अलग भइल सड़क हादा में तीन आदमी के मौत हो गइल बा. मरे वालन में एगो प्रधानो रहल शामिल बाड़े. चार जने घवाहिल भइले जवना में से दू जने के हालत खराब बतावल जात बा.


HAMAR DHARTI ( ashok dubey): राष्ट्रपति, प्रधानमंत्री आ गृहमंत्री के नांवे\nराष्ट्रपति, प्रधानमंत्री आ गृहमंत्री के नांवे खुला चिट्ठी\nबधाई राष्ट्रपति महोदया,\nबधाई प्रधानमंत्री जी,\nबधाई गृह मंत्री जी,\nनया साल २००९ खातिर ढेर सारा बधाई.\nइ बधाई खाली हमरे तरफ से नइखे. एह बधाई में शामिल बा संउसे दुनिया में फैलल, बिना डर-भय के शक्ति आ शान से रह रहल करोड़न भोजपुरिया भाई लोगन के मन के भाव आ अंतरात्मा के आवाज.\nस्वीकार करीं...कुल्ह भोजपुरिया भाई के हार्दिक बधाई ...\nदुनिया के सबसे बड़ा लोकतान्त्रिक देश के पहिला महिला राष्ट्रपति महामहिम श्रीमती प्रतिभा देवी सिंह पाटिल जी के नव वर्ष के बधाई देत आपन राजेन्द्र बाबू याद आ जात बाडन..महामहिम प्रतिभा जी, रौवा याद होइहन राजेन्द्र बाबू, उहे राजेन्द्र बाबू जे भारत के पहिला राष्ट्रपति चुनल गइलन.. राजेन्द्र बाबू भोजपुरिया माटी के सपूत रहलन, अइसन खांटी भोजपुरिया जे राष्ट्रपति भवन में भी आवेवाला भोजपुरिया लोगन से भोजपुरी में बतियावे में संकोच ना करत रहलन.\nराष्ट्रपति महोदया, जब राजेन्द्र बाबू चह्तन त भोजपुरी भाषा के संवैधानिक मान्यता मिले में कौनो दिक्कत ना होइत. बाकिर ऊ अपना मातृभाषा के बजाय, राष्ट्रभाषा हिन्दी के मान्यता दिवावे के जादे जरुरी समझलन आ एह तरह से आपन राष्ट्रीय नेता होखे के पहिचान आ प्रमाण देहलन .. भोजपुरिया लोगन के करेजा भी उनकरे नियन विशाल रहल बा " देश पहिले, आपन समाज अउर संस्कृति बाद में ..\nबाकिर एह देश के दूसर भाषा के लोग आपन भाषा के बारे में पहिले सोचले, राष्ट्रभाषा के बारे में बाद में. खैर - अब रास्त्रभाषा हिन्दी के पहिचान आ विकास के मसला नइखे रह गइल. हिन्दी के ओकर स्थान, पहिचान, सम्मान - कुल्ह मिल गइल. अब जरुरी बा कि भोजपुरी भाषा के ओकर स्थान, मान, सम्मान मिले...\nराष्ट्रपति महोदया, रउवा अगर तनिको रूचि लेब त भोजपुरी भाषा के संबिधान के अठवां अनुसूची में शामिल करे में देरी ना होई .. अगर रउवा प्रयास से अइसन हो सकल त इ राजेन्द्र बाबू के प्रति राउर सच्चा श्रधांजलि आ संउसे दुनिया के भोजपुरिया लोगन के प्रति एतिहासिक योगदान होई. भोजपुरिया लोग राउर एह योगदान के कब ही ना भुला पइहन..\nहम एह चिट्ठी के माध्यम से देश के सहज प्रधानमंत्री सरदार मनमोहन सिंह आ धीर गंभीर गृहमंत्री श्री पी चिदम्बरमो जी के नया साल के असीम शुभकामना देत निहोरा करब कि भोजपुरिया भाई लोगन के साथे न्याय करे में देर मत करीं......\nप्रधानमंत्री जी, रउवा इतना करुण करेजा वाला सज्जन पुरूष बानीं कि 1984 के दंगा प्रभावित लोगन से माफ़ी मागे में इचको ना हिचिकिनी. एह से राउर कद अउर बढ़ गइल. लोग चाहे जवन कहे. सांच त ई बा कि रउवा प्रधानमंत्री के रूप में राजधर्म के पालन तमाम कठिनाई के बादो कर रहल बानी..एही से भोजपुरिया लोगन के भी भरोसा बा कि रउवा उनको साथे न्याय जरुर करब .. रउवा बिजी होखब, एह से याद दियावे खातिर इ चिट्ठी लिखत बानी. बड़ी बिनम्रता से हमनी के इ कहनाम बा कि जब एह देश में कुछ लाख लोगन के भाषा कोंकणी, डोगरी, बोडो आ मणिपुरी जइसन के संबिधान के अठवां अनुसूची में शामिल कर लिहल गइल त भोजपुरी के काहे नइखे शामिल कइल जात ?\nरउवा मालूम बा कि भोजपुरी आज करोड़ों लोगन के मातृभासा हिया.. एकर पढ़ाई देश के ८ गो विश्वबिद्यालय में हो रहल बा, कई देशन में भोजपुरी लोग बहुत बड़ संख्या में बाड़े, आ बिदेस के अलावा भोजपुरी माटी के लोग अपनों देश के पहिला राष्ट्रपति से ले के राउर प्रधानमंत्री के कुर्सी तक पहुंच चुकल बाड़े....\nरउआ अगर राष्ट्रभाषा हिन्दी के १० गो सर्वश्रेष्ठ साहित्यकार लोगन के नाम लेब त ओह में जादेतर असल में भोजपुरिये मिलिहन .. हिन्दुस्तानी शास्त्रीय संगीत के मूल में भी अवधि के साथे भोजपुरी के महत्वपूर्ण स्थान बा .. भोजपुरी लोक संगीत के लोकप्रियता के बात दुनिया भर के लोग जानत बा.....\nगुजरल साल २००८ में भोजपुरी भाषा के जलवा दुनिया के लोग देखलस. भोजपुरी सिनेमा अतना हिट होखे लगली स कि बड़ बड़ फिलिम स्टार अउर फिलिम निर्माता एह भाषा में आपन किस्मत आजमावे लगलन .. भोजपुरी सबके अपनवलस मान देहलस आ दामो देहलस .. एकर सफलता से उत्साहित लोग टीवी चैनल खोलले, राष्ट्रीय स्तर के समाचार पत्रिका निकलले. द सन्डे इंडियन के भोजपुरी संस्करण आ महुवा, हमार टीवी के साथे साथे कई गो भोजपुरी वेब साइट के मिल रहल सफलता भोजपुरी भाषा के लोकप्रियता के जियत जागत प्रमाण बा ..बाकि दुःख के बात ई बा कि एह भाषा के मान्यता के सवाल रउरो सरकार में लाल फीता शाही के शिकार हो गइल बा..एकर मान्यता देबे में रिजर्ब बैंक ऑफ़ इंडिया आ संघ लोक सेवा आयोग के आपति वाला तर्क भोजपुरिया लोगन के कंठ से नीचे नइखे उतरत. एकरा बहाना से एह भाषा के मान्यता देवे में देरी कइला से भोजपुरी भाषा भासी करोड़न लोगन के मन दुखी हो रहल बाड़े.एह साल कुछ महीना के बाद रउवा सभे के जनता के बीच जनादेश मांगे आवे के बा....\nहमार निहोरा मानीं - "एह भाषा के मान्यता दीहीं" आ भोजपुरिया लोगन के आशीर्बाद ले के फेर राज काज चलाई .. बिस्वास बा कि रउआ हमनी के बिस्वास राखब .. इहे बा हमनी के नया साल के बधाई.\nप्रस्तुतकर्ता ashok dubey पर 2:46 AM\nVinay January 10, 2009 at 7:23 AM\nसंगीता पुरी January 11, 2009 at 7:19 PM\nPrakash Badal January 15, 2009 at 12:13 PM\nआपका स्वागत। आपके ब्लॉग को साफ-साफ पढ़ने में मश्किल आई और सारे के सारे डॉटेड है।\nVijaya Bharti June 2, 2009 at 1:48 AM\nThanks for using my article (Letter to the President....on Bhojpuri Language)on your Blog.\nIt would have been better if you could have given the due courtesy and Byline as it was in your Blog also. Otherwise LAGTA HAI KI MAR LIYA..\nnEVER MIND .. YOU CAN CORRECT IT WHEN EVER YOU FEEL.\nITS THE QUESTION OF COPY RIGHT AS WELL.\nHindi & Bhojpuri


पवन सिंह – पृष्ठ2– Anjoria\nTag: पवन सिंह\nमहेंदर मिसिर के गाना ले के एल्बम बनइहन पवन सिंह\nभोजपुरिया गायकी के सिरमौर आ भोजपुरी सुपर स्टार पवन सिंह अब मशहूर भोजपुरी गायक आ पुरबी के जनक कवि महेंदर मिसिर के गाना ले के एगो ऑडियो एल्बम बनावे आ…\nकवनो ना कवनो बात ले के हमेशा चरचा में बनल रहे वाला पवन सिंह में लागऽता कि बहुते बदलाव आ गइल बा. तबहिए नू उ डबल मीनिंग गाना आ सवांद…\nभोजपुरी सुपरस्टार पवन सिंह के पिछला शुक का दिने रिलीज फिलिम ‘प्यार मोहब्बत जिंदाबाद’ के सगरी बिहार में बंपर ओपनिंग मिलल बा. पटना के वीणा, आरा के मोहन, बक्सर के…\nभोजपुरी सुपरस्टार पवन सिंह आ हिट अभिनेत्री पाखी हेगड़े के जोड़ी भोजपुरी परदा पर अनोखा रोमांटिक म्युजिकल फिलिम ‘प्यार मोहब्बत जिंदाबाद’ ले के आवत बिया. बाबा बैद्यनाथ फिल्म्स के बैनर…\nसुपरस्टार पवन सिंह, अक्षरा सिंह आ नयका आइल अभिनेता सुजीत गुप्ता के शानदार अदाकारी से सजल मधु सिंह प्रस्तुति आ यश एण्ड राज इंटरटेन्मेंट के बनावल फिलिम ‘ठोक देब’ के…\n23 मई से शुरू ‘सईया जी दिलवा माँगेले’\nभोजपुरी सुपरस्टार पवन सिंह के फिलिम ‘सईया जी दिलवा माँगेले’ के प्रदर्शन 23 मई से बिहार झारखंड के सिनेमाघरन में कइल जाई. फ्युचरविज एडवटाईजिंग प्रा०लि० के परोसल आ संदीप श्रीवास्तव…\nस्मृति सिन्हा आ पवन सिंह के जोड़ी नजर आई ‘सजना पे दिल आ गया’ में\nमई 10, 2014 Editor\nभोजपुरी के हिट अदाकारा स्मृति सिन्हा सुपरस्टार पवन सिंह का साथे लमहर अरसा बाद नजर आवेवाली बाड़ी. ई जोड़ी फिलिम ‘सजना पे दिल आ गया’ में लउकी. दुनू का बीच…\nपवन सिंह आ मोनालिसा के जोड़ी ‘सईया जी दिलवा माँगेले’ में\nसुपरस्टार पवन सिंह आ हॉट गर्ल मोनालिसा के सुपरहिट जोड़ी फेरु धमाल मचावे ला तइयार बा फिलिम ‘सईया जी दिलवा माँगेले’ में. (प्रशांत-निशांत)


To stay healthy gather the strength of your inner immunity Bhojpuri: भितरिया ताकत जुटावे के उतजोग रहे के बा निरोग\nभगवान रामो त अत्याचारी रावन प विजय पावे खातिर रात में शक्ति सरूप देवी के उपासना कइले रहलन आ एगो फूल कम परि गइला पर राजीव लोचन राम हथियार से आपन आंखि निकाले जात रहलन.तलहीं माई दुरुगा परगट होके जीत के वरदान देले रहली आ ओही कथ प महाप्राण निराला के अमर कविता 'राम की शक्ति पूजा ' रचाइल रहे.\nLast Updated: April 19, 2021, 4:54 PM IST\nओइसे त चइत अंजोरिया के नवमी तिथि मर्यादा पुरुषोत्तम राम जी के जनम खातिर जानल जाला आ रामनवमी का रूप में मशहूर ई दिन सीताराम आउर हनुमान जी के शोभाजातरा, महावीरी धजा बदलाए के जलसा हुलास-उछाह से मनावे बदे इयाद कइल जाला, बाकिर ओकरा पूर्व संध्या पर महा अष्टमी के रात में भोजपुरिया हलका में नमी(नवमी) पूजे के परिपाटी चलल आ रहल बा,जवना में नया सम्मत साल में कुलदेवी के पूजा कइल जाला. भितरिया ताकत जुटावे के ई उतजोग सालों भर निरोग आ ऊर्जावान बनवले राखेला. भगवान रामो त अत्याचारी रावन प विजय पावे खातिर रात में शक्ति सरूप देवी के उपासना कइले रहलन आ एगो फूल कम परि गइला पर राजीव लोचन राम हथियार से आपन आंखि निकाले जात रहलन.तलहीं माई दुरुगा परगट होके जीत के वरदान देले रहली आ ओही कथ प महाप्राण निराला के अमर कविता 'राम की शक्ति पूजा ' रचाइल रहे.\nभोजपुरिया समाज के सेहतमंद बनवले राखेवाली आ हरेक आफत-बिपत से बचाके बढ़न्ती देबेवाली देवी मातादाई भा शीतला माता के नांव से इयाद कइल जाली. जब-जब कवनो महामारी आवेले, शीतलता देबे आ भला-चंगा करे खातिर शीतला माई के गोहरावल जाला-'हारे को हरिनाम' लेखा.\nजइसे 2020 से अब ले देश-दुनिया कोरोना महामारी से जूझि रहल बा, ओइसहीं 1919-20,1820,1720,1520-कहे के माने ई हरेक सइ साल पर अइसन-अइसन महामारी अइली स कि जनमानस दहलि गइल. स्पेनिश फ्लू, प्लेग, चेचक, हैजा नियर जानलेवा महामारी जब अइली स, त ओह घरी वायरस भा विषाणु का बारे में आम जनता अनभिज्ञ रहल. नतीजतन इन्हनीं के दैवी आफत आ दुष्टातमा के सराप बूझि लिहल गइल.फेरु त संकट से निजात पावे खातिर 'एक भरोसो, एक बल,एक आस-बिसवास' ओह शीतला माता के शरन में जाके उन्हुकर महिमा के बखान होखे लागल रहे, जे कीटनाशक नीम के डाढ़ प झुलुहा झूलेली आ पियासि लगला प गांछ-बिरिछ के सेवा में लागल मालिन के हाथ से पानी पीके मए परिवार के समृद्धि-बढ़न्ती के वरदान देली. फेरु त सभ केहू ओइसने असीस के उमेदि से आराधना-उपासना करेला.\nजवना शीतला माता के पूजा कइल जाला, उन्हुकर सात गो बहिन बाड़ी-\nवंदे अहं शीतला देवीं रासभस्थां दिगंबराम्,\nमार्जनी कलशोएताम् शूर्पालंकृत मस्तकाम्\nकहे के माने ई कि शीतला माई दिगंबर हई. ई नीम के पतई से सजल-धजल बाड़ी. इन्हिंका हाथ में शीतल जल से भरल कलशा बा आ माथ प 'सारतत्व के धरे आउर थोथा के उड़ावेवाला' सूप बा. मातादाई के पसंदीदा चीजु-बतुस बा- नीम, अंढ़उल के फूल, धूप-दीप, दूध, पीयर चुनरी (पीतमरी), लवंग, खप्पर वगैरह. एही से जब नमी(नवमी) के पुजाई होला, त एह चीजन पर खास धेयान दिहल जाला. चूंकि माई सर्वहारा के पक्षधर हई, एह से पुजाई में वंचित वर्ग के विशेष तवज्जो दिहल जाला. हजाम आम के पल्लो ले आवेलन. मलहोरी फूल आ हार दे जालन.\nऊ माला उपेक्षित फूलन से बनल रहेला-जइसे जटाधारी, कनइला वगैरह के फूलन से.हं,अंढ़उल के फूल आ नीम के पतई जरूर होला. कोंहइन भा कोंहार माटी के कलशा(मेटा),ढकनी, दीया देलन. पहिले जब माटी के घर रहे,त पियरी माटी से देवाल लिपा जात रहे. गाय के गोबर से अंगना, ओसरा, दुआर लीपिके चारू ओरि सोन्ह पवित्रता के गमक फइलावत जात रहे. पूजा के जगह पर चउक पुरात रहे. कलशा में इनार के शीतल जल भरिके ओकरा ऊपर ढकनी में जौ भरात रहे.करू के तेल से दीया जरावल जात रहे आ पीयर चुनरी चढ़ाके गीत-मांगर से हाथ जोड़िके माई के आवाहन कइल जात रहे. शीतला माई के भोग लगावे खातिर दलपूरी आ गूर के रसिआव बनाके धऽ दियात रहे. बाकिर माई तबले ना आवत रहली,जबले चमरुआ बाजा बजावत चमार भा चमइन आके डगर ना दे देत रहे. रात के बारह बजे ले माई के गीत गा-गाके गोहरावल जात रहे आ फजीरे जब चमरुआ बाजा से फेरु डगर दियाउ, तब ई मानल जात रहे कि मातादाई भोग लगाके चलि गइली. फेरु ऊ परसादी (सिरिनी) बंटात रहे. सामाजिक समरसता से लबरेज़ कइसन तरक्की पसन पुजाई होला शीतला माता के! नमी का दिने कराहो चढ़ावल जाला-गाय के दूध,गूर आउर चाउर के, गोइंठा के आगी प डभकत कराह.\nशीतला माता के बाट जोहत हाथ जोड़िके मेहरारू लोग गा उठेला-\nकथी बिनु सून घनी बगिया, त कथी बिनु आंगन हो,\nए मइया, कथी बिनु सून देवघरवा, सेवकवा राउर बाट जोहे हो!\nकोइलर बिनु सून घनी बगिया, बलकवा बिनु आंगन हो,\nए मइया, रउरा बिनु सून देवघरवा,\nसेवकवा राउर बाट जोहे हो!\nगीत में इहो जिकिर कइल जाला कि पूजा खातिर का-का सरंजाम जुटावल गइल बा आ एमें केकर-केकर रेघरिआवे जोग भूमिका रहल बा-\nमलिआ के पूतवा बोलवले बानीं, हार-फूल मंगवले बानीं हो,\nए मइया, उजर लुगवा सेजिया सजवले बानीं,\nसेजियवा रउआ आईं ना परीं.\nकोंहरा के पूतवा बोलवले बानीं, कलशा मंगवले बानीं हो,\nए मइया,चमरा के पूतवा बोलवले बानीं,\nडगर दियवले बानीं हो,\nखाली शीतला माता के आवाहन नइखे कइल जात. माई विंध्याचल, भगवान आ शिवोजी के संगें-संगें गोहरावल जात बा. पूरब से शीतला देवी, पछिम से विंध्याचल, उत्तर से भगवान आ दक्खिन से शंकर जी आवत बाड़न-\nकहवां से अइली मइया शीतल अउरी विंध्याचल हो,\nमइया, कहवां से अइले भगवान, कहां से शिवशंकर हो?\nपुरुब से अइली मइया शीतल, पछिम से विंध्याचल हो,\nमइया, उत्तर से अइले भगवान, दक्खिन शिवशंकर हो!\nएह देवी-देवता के एके जगहा आसन देबे के प्रावधान नइखे.देवता लोग दुआर प आ ओसरा में बइठिहें,जबकि शीतला माता के देवघर में आ विंध्याचल देवी के अंगना में जगह मिली-\nकहवां बइठइबू माई शीतल,कहवां विंध्याचल हो,\nभगतिन, कहवां बइठइबू भगवान, कहां शिवशंकर हो?\nदेवघर बइठइबो मइया शीतल, अंगना विंध्याचल हो,\nए मइया, दुअरा बइठइबो भगवान, ओसरवा शिवशंकर हो!\nबाकिर शीतला माई कहवां बेलमि गइली?\nतबे नू कराह के दूध जस के तस परल बा.ऊ खउलिके माई के आवे आ चढ़ावा हंसी-खुशी से लेबे के सनेस काहें नइखे देत?गीत में मातादाई से सवाल-जवाब होता, बतकही होता.शीतला माता के जवाबो मिलत बा कि काहें आवे में देरी भइल?\nकहवां बेलमलू ए मइया, कहवां बेलमलू हो,\nए मइया,लोहे के करहवा नाहीं डोले,\nबलकवा राउर बाट जोहे हो!\nआवत रहलीं ए सेवका,आवत रहलीं हो,\nसेवका,रहिया में मिलले किछु कोढ़िया,\nत काया देत बेलम भइल हो!\nदेवी माई ना सिरिफ कोढ़ियन के काया देली, बलुक आन्हर के आंखि, बांझ के संतान आ गरीब-गुरबा के दुनिया के सरबस सुख देली-\nदेवी माई अन्हरन के आंखि देली,\nकोढ़ियन के काया देली हो,\nमाई बांझिनी के देली औलाद\nआ निरधन के माया देली हो!\nनमी पुजाई में देवी माई से दसों नोह जोरिके, साष्टांग दण्डवत कऽके आ नाक रगरिके सेहत के भीख विनयी भाव से मांगल जाला-\nसुमिरेलीं शीतला भवानी,\nसंकट हऽरीं महरानी,\nरछपाल बनीं जन-जन के\nमंगल करीं महरानी!\nसही माने में ई लोकपरब अपना आंतर में शक्ति के भक्ति जगावे के आ खुद के ऊर्जावान बनावे के दीढ़ संकलप लेबे के परब ह. सामाजिक समरसता, उपेक्षित के महत्ता आ भितरी-बहरी साफ-सफाई एकरा के अउर बेशकीमती बना देत बा. पहिले सउंसे जनसमुदाय के मंगल, फेरु आपन मंगल नमी पुजाई के मूल मंतर बा. (लेखक भगवती प्रसाद द्विवेदी वरिष्ठ साहित्यकार हैं.)


Bhojpuria.com | बिहार में छठ पर विशेष बस के व्यवस्था\nHome Culture Festivals बिहार में छठ पर विशेष बस के व्यवस्था\nबिहार में छठ पर विशेष बस के व्यवस्था\t30 October 2011\tNews Desk\tपटना। महापर्व छठ के मौका पर एक ओर जहाँ ट्रेन में खडा होखे के भी जगह नइखे मिलत, ओहिजे बस वालन के ई पहल गाँवे जा रहल लोगन खातिर राहत के खबर बन के आइल बाटे। यात्रियन के बढ़त संख्या अउर उनकर सुविधा के ध्यान में राखत बिहार राज्य सड़क परिवहन निगम अउर निजी बस मालिक लोग विशेष बस चलाने के घोषणा कइले बाटे। एकर शुरुआत आज निगम द्वारा 10 गो विशेष बस के चलवला से हो गइल। निगम के संचालन प्रमुख ए. के. ठाकुर एहिजा कहलन कि आज से पटना से लेके उत्तरी बिहार के सीतामढ़ी, कटिहार, निर्मली तक बस चलावल जाई। एकरा अलावा यात्रियन के संख्या बढ़ला के बाद मुजफ्फरपुर अउर रक्सौल तक भी विशेष बस चलावल जाई।निगम के अलावा निजी बस संचालक लोग भी बिहार के अलावा पश्चिम बंगाल अउर झारखण्ड के कई प्रमुख शहरन तक विशेष बस सेवा चलाई। एगो निजी संचालक के अनुसार पटना से बनारस खातिर बियफे से ही बुकिंग प्रारम्भ हो गइल रहे। एकरा अलावा पटना से मुजफ्फरपुर, छपरा, सिवान, मधुबनी, गया, सीतामढ़ी तक भी विशेष निजी बस चलावल जा रहल बाटे। बस संचालक लोग के कहनाम बा कि ई सेवा तीन से चार नवंबर तक चलाये के योजना बाटे, लेकिन लोगन के मांग पर ई अवधि बढ़ावल जा सकेला। Related news items:


वाम मोर्चा – टटका खबर\nबिहार विधानसभा उपचुनाव में तिकोनिया लड़ाई\nअगिला 21 आगस्त के बिहार विधानसभा के2गो सीट ला होखे वाला उपचुनाव में नीतीश कुमार के जदयू, लालू प्रसाद के राजद आ कांग्रेस तीनो मिल के लड़ीहे. राजद चार सीट प, जदयू चार सीट प आ कांग्रेस दू सीट पर लड़ी. अइसहीं वाममोर्चा के भाकपा माले पाॅच गो प, माकपा तीन गो प


भोजपुरी में पढ़ें - लोक आस्था के महापर्व ह छठ, Bhojpuri special Chhathafestival of folk faith worship of sun – News18 हिंदी\nलोक में सूर्य पूजा के पर्व के उमंग देखे लायक होला.\nबाकी देवता लो के लड्डू-पेड़ा चढ़ेला आ छठी मइया के? दूघ, फल, घी, ऊंख, गागल नींबू, काँच हरदी, अमरख, आँवला, सुथनी, सिंघाड़ा.इहे सब नू चढ़ेला जी ? बाकी देवी-देवता लो घर में पूजाला, भा मंदिर में आ छठी मइया? नदी आ पोखरा में.\nLast Updated : November 17, 2020, 12:46 IST\nए चनेसर चाचा खरना के दिन दूध ले जइहs, हमार गाय दूनू बेरा लागsतिया. ए महादेव बाबा, नहा खा के दिन खातिर लउका ले जा, हमरा छान्ही पर खूब फरल बा. ए रामधनी बो भउजी, अबकी ऊंख हमरा घर से रही, दियरा में खूब लागल बा. ए कलक्टर भईया दिल्ली से गाँवे जा तारs त हई ल पइसा हमरो तरफ से छठी माई के परसादी चढ़ा दिहs, हमरा कारखाना से छुट्टी नइखे मिळत. कहे के मतलब कि जे बा से पूछ-पूछ के बाँटे में लागल बा, समर्पण में लागल बा. सब केहू के लागेला कि हमरा तरफ से बरत में कुछउ लाग जाए त छठी मइया के कृपा बनल रही। लोग के एह तरह के आस्था, एह तरह के सामूहिक समर्पण दोसरा कवनो परब भा पूजा में देखे के ना मिलेला. एही से छठ पूजा के लोक आस्था के महापर्व कहल जाला.\nये भी पढ़े :रेणुजी के पहिला महिला डिप्टी सीएम बने से बिहार के औरत समाज निहाल\nभारा भखाला त लोग घर से घाट ले लेट-लेट पेटकुनिये जाला. छठ घाट पर आँचर फइला के भा हाथ फइला के परसादी भीख माँगे में लाज ना लागे बल्कि गर्व के अनुभव होला, उत्साह दिखेला. काहे कि एह घाट पर सब अहंकार नष्ट हो जाला. केहू केहू के दउरा उठा देला. केहू केहू के आगे हाथ फइला देला. इहाँ कवनो जाति-पाँत, ऊँच-नीच, अमीर-गरीब के भेद ना होला. ई कइसन घाट बनवलू ए छठी मइया. काश! पूरा दुनिया अइसने एगो घाट बन जाइत.\nलोक से एतना जुड़ल कवनो देवी नइखीं अउर कवनो देवी से एतना जुडल लोक नइखे. लोक के सब सिम्पटम्स एह परब में लउकेला. त लोक के खाँटी देवी माने छठी मइया. एही से इनकर पुजवो-पाठ लोके भाषा में होला. छठियो मइया के लोक भाषा के गीत-संगीत बहुत पसंद बा. उ हर अरज गीतवे में सुनबे करेली. घर से घाटे निकले से लेके, घाट पर भर पूजा चाहे घाट से लौट के कोशी भरे भा फेर भोरे अरघ देवे तक उहे–तिले-तिले गीत. गायको लोग ई बात बुझ गइल बा. दे दनादन गीत. गीत के एतना प्रोडक्शन त अउर कबो ना होला. त छठी मइया के भाषा गद्य ना पद्य ह. पद्य में भी लोकगीत.लोकभाषा में.बिहार के भाषा में, भोजपुरी, मैथिली, मगही, अंगिका आ बज्जिका में. बा नू ? त ई कन्फर्म हो गइल कि छठी मइया बिहारी हई.बिहार के हई.लोक के हई.एह से छठ पूजा लोकपर्व ह.लोक के आस्था के महापर्व ह. एही से ऊ लोकभाषा में बतियावेली. गा-गा के बतियावेली. काहे कि लोक के बोले में भी एगो लय होला, लहरा होला, राग होला आ भाषा सरल-सहज होला, सोझ होला। लपिटाह ना होला, क्लिष्ट ना होला, संस्कृतनिष्ट ना होला.\nजब संस्कृतनिष्ट ना होला त एह पूजा मे पंडीजी के कवनो जरुरत ना होला. अरघ कवनो छोट लइको दे देला. बाकी कूल्हि मंतर त मेहरारु खुदे गीत गा-गा के पढ़ देली सन. सस्ता पूजा बा. पंडीजी के फीस त देवे के नइखे. कवनो महंग फल-फूल के दरकार नइखे. अनाज आ सीजनल फल से काम चल जाला.\nबाकी देवता लो के लड्डू-पेड़ा चढ़ेला आ छठी मइया के? दूघ, फल, घी, ऊंख, गागल नींबू, काँच हरदी, अमरख, आँवला, सुथनी, सिंघाड़ा.इहे सब नू चढ़ेला जी ? बाकी देवी-देवता लो घर में पूजाला, भा मंदिर में आ छठी मइया? नदी, पोखरा, झील, बीच, आइसलैंड, पैडलिंग पूल, स्वीमिंग पुल आ कहीं-कहीं त बाथटब में भी.\nकेतना एडजस्टेबल आ एक्सेप्टेबल बाड़ी छठी मइया. एक्सेप्टेबल त एतना कि ग्लोबल हो गइल बाड़ी. आरा से अमेरिका पहुँच गइल बाड़ी. बरवा तर के पोखरवा से सिलिकॉन वैली के क्वेरी झील पहुँच गइल बाड़ी. बाकी अंगरेज नइखी भइल. अपना मूल स्वरुप में बाड़ी. अमेरिको में घाट प रउरा ठेकुआ, नरियर, केरा, सूप, कलसूप, डलिया, दउरी-दउरा, दिया-दियरी, सेनुर-पियरी अइसे लउकी जइसे अमेरिका में बिहार समाइल बा.आ सुरुज भगवान त सबकर एक्के बाड़े कतहीं अरघ दीं. धरती नू बँटाइल बाड़ी, आदमी बँटाइल बा, ब्रम्हांड त एक्के बा, परमात्मा एक्के बाड़न. ..छठियो मइया इहे बतावेली.बड़का-छोटका, अमीरी-गरीबी, ऊँच-नीच के भेद मिटा के सबका के एक्के घाट बरोबरी प बइठावेली आ कहेली कि रे कथी बँटाइल बा, काहे खातिर लड़त बाड़न स. लेकिन लोग त गावे में बा, गाना के मरम बूझे में थोड़हीं बा? छठी मइया किहाँ त डूबत आ उगत सूरूज के भी भेद ना होला. दूनू पुजालें. एह बात के मरम बूझल आ ओकरा के जिनगी में उतारले छठ पूजा ह. देवता लोग दुख के थोड़े मार दी लोग. हाँ, दुख सहे आ झेले भा सुख-दुख में समभाव रहे के ताकत जरुरे दे दीही लोग. दुख ख़तम होखे वाला रहित त देवता लोग प दुख कइसे आइत?\nचूँकी छठ सूर्य उपासना के महापर्व हs, त सुरुजे भगवान प आपन एगो शेर से सुनावत बानी –\nसूरज से ताकतवाला के बाटे दुनिया में बाकिर\nदुखओ में इन्सान बनल रहीं. सुखओ में इन्सान बनल रहीं. इहे कहेली छठी मइया.\nसब दुख मिटइहें छठी मइया. दुनिया कोरोना से त्रस्त बा. लोग सफाई से रहे के बात करsता त छठी मइया त सदियन से ई बात कहत बाड़ी. एह परब में तन आ मन दूनो के सफाई आ शुद्धता के बहुते महातम बा.\nकोरोना आइल त लोग के प्रकृति के कीमत कुछ बेसी बुझाये लागल. लोग प्रकृति से प्रेम आ पूजा के बात करsता. त छठ पूजा त इहे नू ह. प्रकृतिये के पूजा ह. मौसमी फल आ अनाज इहे परसादी ह. छठ मइया खातिर परसादी के जवन दउरवा सजाला, ओह में का रहेला ? गेहूँ से बनल खजूर, ठेकुआ, पूड़ी आ आउर सभ पकवान, एही सङे फल में जट्टा-नरियर, केरा, नेमू, संतरा, पानीफल-सिंघाड़ा, आउर सभ मौसमी फल, काँच हरदी, ओह ऋतुअन के आउर कोन-कंद आ फसल में ऊँख आदी बन्हाला. बात बस बूझे के बा भाई.\nहमनी के सब परब त्यौहार विज्ञान के कसौटी प कसल बा. परब भा व्रत के फ़ॉर्मेट में बान्ह देला से आस्था बढ़ जाला, तर्क के गुंजाइश ना रहे, उत्सव के रूप ले लेला आ अनपढ़ से लेके पढुआ-लिखुआ, जज-कलेक्टर सभे माने लागेला, एगो सिस्टम बन जाला, एगो सिलसिला बन जाला .\nबात ढेर बुझे के बा, भाई हो. एह सिस्टम पर, एह सिलसिला पर बाज़ार के भी नज़र बा. हमनी के बाज़ार पर नज़र रखे के बा कि उ एह परब के नाशे मत.\nत लौकी भा कदुआ के तरकारी खाईं, रसियाव खाईं, भर-भर प्लेट ठेकुआ आ परसादी खाईं, तृप्त होखीं, स्वाद लीं बाकिर साथे-साथ एह महान पर्व के तह तक जाईं, उहाँ रोशनी बा, उजाला बा, जिंदगी बा. ऑफ्टर ऑल इ ह त सुरुजे भगवान के उपासना के नू परब जेकरा से जिंदगी बा, रोशनी बा, कायनात बा.\nजै छठी मइया, जै सुरुज भगवान\n( मनोज भावुक सुप्रसिद्ध भोजपुरी लेखक और गजलकार हैं.)\nTags: Article in Bhojpuri, Bihar Chhath Puja


कोल गेट की क्लोज अप ? - JaiBhojpuri.com\nकोल गेट की क्लोज अप ?\nPosted by Ashutosh Ranjan on August 25, 2012 at 11:00am\nआज काल सगरो एक चीझ के बड़ा चर्चा चल रहा बा कोल गेट के. पढ़ला सुनला पर बुझाईल की कोयला खादान आवंटन के कैग रिपोर्ट पर उठल विवाद के बाद एह विवाद के नाव दियायील बा....अब कोल गेट काहे क्लोज अप काहे ना? इ त इन्हवो घोटाला के बू बुझात बा...मुफ्त में कोलगेट के परचार हो रहल बा...बुझाता क्लोज अप वालन से सेटिंग ना हो पाईल? या हो सकत बा की क्लोज अप नाव धयीला से घोटाला करे के अवसर क्लोज करे के अंदेशा के सन्देश जन जन से पहुंचे के रोके के होखे. खैर एहाकर दोसर नाव भी रखा सकत रहे जईसे कोयला घोटाला? लेकिन ना कोयला घोटाला कह देला से जईसे की इ बोफोर्स घोटाला के सीक्वल बुझात बा कंहवा उ १०० करोड़ के आ कंहवा इन्ह्वा अनुमान लगावत बा कैग १लाख छियासी हजार करोड़ के...कोल स्कैंडल कईसन रही? ना ना स्कैंडल शब्द से त जईसे बुझात बा की कवनो सेक्स स्कैंडल ह..ना इहो कुछ जमत नईखे.\nखैर जब मीडिया एक बार फाईनल क देहलस की एहकर नाव कोलगेट ही रही..त बस इहे रही..फेर हम आ रउवा के जे नाम के छेछालेदार करे में लागल बानी जा. वैसे भी कवनो महानुभाव के कहनाम रहे की नाम में क्या रखा है....सान्चाहू नाव में का राखाल बा..दाम देखि..घोटाला भईल होखे भा ना एतना बड़हन बड़हन संख्या के रूपया के बारे में सोंच सोंच के ही रोम रोम पुलकित हो जात बा. गर्व होता की आपन देश कान्हा से कान्हा चन्हुप गईल..केतना प्रगती कईलस...रोज रोज एगो नया कीर्तीमान स्थापित हो रहल बा..जन्हवा महज १०० करोड़ के तथाकथिक बोफोर्स घोटाला पर एगो सरकार चल गईल उन्हावा एतना बड़हन बड़हन चीझ भी अब कवनो मायने नईखे रखत.......सोंची यदि एतना पईसा बा तबे नु एतना एतना बड बड वित्तीय नोकसान के बात होत बा..जेकरा लगे रहबे ना करी का ख़ाक बात होई? हमरा इयाद आवत बा की कईसे जेकरा इन्हा इनकम टैक्स के छपा पड़ जात रहे ओकर कद समाज में उंचा हो जात रहे..आरे बड अफसर हउवन बहुते पैसा बा इनकम टैक्स के रेड पडल बा......कईसे लड़की वाला लोग खुदे गर्व महसूस करत रहे की हम १० लाख -२० लाख दहेज़ देहनी हाँ..माने जईसे दहेज़ दिहल भा लिहल कवनो अपराध ना होखे बलुक जब बा तबे नु देहनी हाँ..\nसकारात्मक सोंच राखाल जरुरी बा. त चली आयीं जा भारत के समृधी पर खुश भ लिहल जाओ...........................\nजय भोजपुरी Views: 44\nComment by Anoop Srivastava on August 25, 2012 at 1:21pm भाई आशुतोष जी प्रणाम आ जयभोजपुरी,बहुत दुर्भाग्यपूर्ण बा ई कुल अपना देश खातिर आ देश के जनता के खातिर इहँवा लकीर पिटला के पुरान बेमारी बा । ई कुल नाटकीय स्टंट पैदा कइल जाला, मीडिया के मसाला मिल जाला .. आ परिणाम कुछ नाही । बहुत नीमन ढंग से तीखा व्यंग .....बहुत बहुत धन्यवाद ...जय भोजपुरी । Comment by नबीन भोजपुरिया ( NB ) on August 25, 2012 at 5:51pm आशुतोष भाई प्रनाम आ जय भोजपुरी\nहम कोईला प ना जा के आ आपन मुह करिया ना कई के खलिहा " गेट " प ठाड रहब ।\nगेट काहे कहल जाला ?\nअसल मे 1970 मे अमेरिका मे राष्टपति निक्सन के बेर एगो गडबड भईल रहे जवना के "वाटरगेट" के नाव दिहल गईल । अब हम वाटरगेट मे ना जाई के इहे कहब कि " गेट " एगो प्रत्यय ह जईसे की हमनी के भोजपुरी मे " य " व " वा " या लगावेनी जा । बाकी हमनी के या वा य व के कवनो खास माने ना रहेला बाकी एजुगा गेट के माने इहे बा की " जवना काम मे बेईमानी होखे आ ओकरा के लुकवावे के कोशिश होत होखे " ओह कामवा मे गेट जोड दिहल गईल त बिना कुछ कहले उ स्कैंडल माने बाउर काम हो हो गईल।\nपाकिस्तान मे हलाहे मे एगो मेमोगेट मशहुर भईल रहल ह भारत मे कर्नाटका मे पार्नगेट भईल रहे आ अब कोलगेट ।\nखैर ई त गेट के बात भईल ब राउर ब्लाग के जहा ले बात बा त हम इहे कहब की गते गते कही भा हाईँ हाईँ कही आदमी दिन प दिन अपना के चमकावे नीमन बनावे मे कई गो अईसन काम कईले जात बा जवना से समाज से ले के देस ले सबके नुकसान बडुवे । नेता लो चुकि एह कुल्हि बाताबरन मे बेसी रहत बा लो एह से ओह लोगन के जरी ढेर " गेट " जुटत बा ।\nबरिआर बात लिखनी आ हम उमेद करब की लोग एह गेट से दुरे रही ।


शी जिनपिंग चीन के राष्ट्रपति आ वांग क्यूशन उप राष्ट्रपति चुनइलें – टटका खबर\nशी जिनपिंग चीन के राष्ट्रपति आ वांग क्यूशन उप राष्ट्रपति चुनइलें\nबीजिंग 17 मार्च (रायटर). चीन के पार्लियामेंट आजु सभका एकमत राय से शी जिनपिंग के फेरु चीन के राष्ट्रपति आ एगो अउर बरियार नेता वांग क्यूशन के उप राष्ट्रपति चुन लिहलसि.\nराजधानी बीजिंग के ग्रेट हॉल ऑफ द पीपुल्स में पत्रकारो लोग एह चुनाव के प्रत्यक्षदर्शी गवाह बनले. सदन सत्तारूढ़ कम्युनिस्ट पार्टी के प्रतिनिधियन से भरल रहुवे.\nएहसे पहिले अतवार का दिने चीन के पार्लियामेंट संविधान में संशोधन क के राष्ट्रपति के कार्यकाल के सीमा खतम कर चुकल रहे.\nवांग क्यूशन पहिलहीं से चीन के राष्ट्रपति शी जिनपिंग के महत्वपूर्ण सहयोगी रहत आइल बाड़ें आ उनुकरो चुनाइल पहिले से तय मानल जात रहुवे. उपराष्ट्रपति चुनइला का बाद वांग क्यूशन जिनपिंग से हाथ मिलवलें. उनुका चुनाव में पक्ष में 2970 भोट आ विरोध में महज एगो भोट पड़्ल.\nTags: उप राष्ट्रपति, चीन, राष्ट्रपति, वांग क्यूशन, शी जिनपिंग


आपन हो जाई अनजान – Anjoria\nआज जवन नया बा ऊ काल्हुवे पुरान हो जाई.\nढेर चुप रहबऽ त आपनो अनजान हो जाई.\nजले एक में चलत बा घर, चलावत रहऽ,\nपता ना कब केकरा से दूर ईमान हो जाई.\nमत करऽ गुमान एतना तू अपना कोठी पर,\nएक दिन निवास तहरो शमसान हो जाई.\nकाहे पेट काट के बटोरत बाडऽ धन-संपत एतना,\nकाल होई अइसन औलाद, कि सब जियान हो जाई.\nकाहे दुःख से घबडात बाड़ऽ संकट के घडी में,\nसब्र करबऽ त रतियो बिहान हो जाई.\nकोशिश मत करीहऽ बसे के शहर में भाई,\nना त अपने घर में दुर्लभ, पहचान हो जाई.\n4 thoughts on “आपन हो जाई अनजान”\nजून 18, 2010 को 1:52 अपराह्न पर\nbhojuriya samaj mahan ho jai\nkamal ba ho\nजून 17, 2010 को 4:58 अपराह्न पर\nएतना सांच मत कह ऐ!. नुरैन भाई\nना त इ दुनिया परीशान हो जाई, ना त इ दुनिया परीशान हो जाई,\nऐसन सुन्नर रचना खातिर साधुवाद\nऔर लिखीं खूब लिखीं\nभोजपुरी पढ़ी आ भोजपुरी लिखीं\nजून 17, 2010 को 2:03 अपराह्न पर\nवाह नूरैन भाई, का बात कहले बानीं अपना ए रचना में। जीवन के पूरा निचोड़ आ गईल बा एहिमें। बहुत सुन्दर प्रस्तुति बा।\n“काहे पेट काट के बटोरत बाडऽ धन-संपत एतना,\nकाल होई अइसन औलाद, कि सब जियान हो जाई.”\nएही बात के आदि शंकराचार्य जी “चर्पट पञ्जरिका स्तोत्र” मे कुछ एह तरह कहले बानीं कि –\n“यावद् वित्तोपार्जन सक्तः तावद् निजपरिवारो रक्तः।\nपश्चात् धावति जर्जरदेहे वार्त्तां पृच्छति कोऽपि न गेहे॥”\nएह से संबंधित ई भोजपुरिया लोकोक्ति कि “पूत कपूत त का धन संचय” भी विचारणीय बा।\nजून 17, 2010 को 11:36 पूर्वाह्न पर\nनूरैनजी, आपकी ए रचना के जबाब नइखे….गागर में सागर…एकदम सत्य। सादर।।


यूपी – टटका खबर\nयूपी विधान परिषद के नयका चुनाइल सदस्यन के किरिया धरावल गइल आजु यूपी विधान परिषद के 35 गो नयका चुनाइल सदस्यन के सदस्यता के किरिया धरावल गइल. किरिया धरावे के काम कार्यवाहक सभापति ओम प्रकाश शर्मा कइलन. बाद में मुख्यमंत्री अखिलेश यादव, सभापति ओम प्रकाश शर्मा आ विपक्ष के नेता नसीमुद्दीन सिद्दीकी सभका के बधाई\nयूपी में मेडिकल कॉलेजन में 1740 सीट बढ़ी\nयूपी में डाक्टरन के कमी देखत सरकार के फैसला बा कि राज्य में एमबीबीएस कोर्स में दाखिला के 1740 सीट बढ़ावल जाई. सरकार चिकित्सा विभाग के एह दिसाईं सगरी इन्तजाम तेजी से करे के निर्देश दे दिहले बिया. एह काम खातिर पहिले से मौजूद 13 गो मेडिकल कॉलेजन का अलावे जौनपुर, चंदौली आ नजीबाबाद में\nयूपी विधान परिषद चुनाव ला परचा दाखिला जारी\nयूपी विधान परिषद के निकाय खण्ड से चुनाए वाला 36 गो सीट से चुनाए बदे परचा दाखिला क काम आजुओ जारी रहल. 15 फरवरी ले ई काम हो सकी आ दाखिल परचन के जाँचे के काम 16 फरवरी का के कइल जाई. 18 फरवरी ले नाम वापिस लीहल जा सकी.3मार्च के वोटिंग होखी\nयूपी में पॉलिथिन बैग पर रोक लागू\nकाल्हु 21 जनवरी से यूपी में हर तरह के पॉलिथिन बैग पर रोक लागू हो गइल. अब एकरा के बनावे, राखे, इस्तेमाल करे, बेचे, बाहर से मंगावे वगैरह के अपराध मानल जाई आ पाँच बरीस ले जेल जाए पड़ सकेला भा एक लाख रपिया जुर्माना लाग सकेला. बाकिर दूध के पैकेट, मट्ठा, ब्रेड, नमकीन वगैरह\nखेल शुरु होखे से पहिलहीं हरदी गुरदी बोले लागल कांग्रेस\nयूपी कांग्रेस के आपन बेंवत आ औकात के बढ़िया से पता बा एही चलते अबहिऐं से बात उठे लागल बा कि यूपीओ में बिहारे का तरह भाजपा विरोधी गोलन के एकजुट क के ओही गठबन्हन में लड़े कांग्रेस. अकेले लड़ला से ओकर औकात के पता लाग जाई आ मुट्ठी भर सीट से अधिका ना जीत\nटटका खबर : (शुक, 17 जुलाई 2015) अबेर संस्करण\nराजद नेता लालू प्रसाद के कहना बा कि भाजपा के परिवर्तन रथन का जवाब में ऊ एक हजार टमटम से आपन चुनाव प्रचार शुरू करीहें. जान जाई कि राजनीतिक नौटंकीबाजी आ लबरई मे लालू के आजु ले कवनो सानी नइखे. उत्तर आ दक्खिन बिहार के जोड़े वाला पटना से सोनपुर का बीच गंगा नदी पर\nयूपी आ बलिया न्यूज – 25 मई 2015\nवाराणसी में अपना मंत्रालय के रिपोर्ट कार्ड जारी करत रेल राज्य मंत्री मनोज सिन्हा कहलन कि सरकार के पूरा कोशिश बा कि ट्रैक कंजेशन के कम कइल जाव. एह चलते ना त कवनो नया ट्रेन चलावल जात बा ना ही कवनो नया परियोजना शुरू होखी. सगरी जोर एह बात पर रही कि पुरनका परियोजनन के\nबलिया जिला के बाँसडीह इलाका के एगो नर्सिंग होम में दू गो कर्मचारियन पर ओहिजा के एगो मरीज के बेटी अपना साथे संभोग करे के आरोप लगवले बिया. पुलिस दुनू आरोपियन के गिरफ्तार कर लिहले बिया. पुलिस मामिला के तहकीकात करे में लागल बिया आ एगो तिसरका साथी होखे के अनेसा जतावत बिया. देवरिया के


भोजपुरी सिनेमा का परदा पर राजकुमार पाण्डे के जादु – Anjoria\nMay 18, 2010 OmPrakash Singh फिल्म, मनोरंजन 0\nनायक आ नायिका के जादू के चर्चा त सिनेमा जगत में अक्सरहाँ होला बाकिर शायदे कबो कवनो निर्देशक के सफलता के ताज पहिरावल जाले जवना के सिनेमा जगत के बाकिओ लोग सही माने. एह मामिला में भोजपुरी सिनेमा के युवा निर्देशक राजकुमार आर पाण्डे के जादू सबका सिर चढ़ के बोल रहल बा.\nनिर्देशक का रुप में राजकुमार आर पाण्डे सफल फिल्मन के लाइन लगा के राख दिहले बाड़न. एह साल रिलीज भइल राजकुमार आर पाण्डे निर्देशित दू गो लगातार फिल्म सफलता के झंडा फहरा दिहले बाड़ी सँ. होली पर रिलीज भइल फिल्म सात सहेलियां बिहार यूपी का करीब दर्जन भर सिनेमाघरन में सफलता का साथ पचासवाँ दिवस मनवलसि आ अबहियों टिकट खिड़की पर भीड़ मौजूद बा.\nदुसरकी फिल्म देवरा बड़ा सतावेला त एतिहासिक कलेक्शन बटोर रहल बिया. बिहार के पचीस गो सिनेमा घर से तीने हफ्ता में साठ लाख के बिजनेस कर के ई फिल्म कई गो सिनेमाघर में सफलता के रिकार्ड बना लिहले बिया.\nवितरक आ थिएटर मालिकन का नजर में दुनु फिल्म के सफलता के श्रेय राजकुमार के सधल निर्देशन के दिहल जाई जे साथही साथ दर्शकन के पसन्द के ख्याल राखत फिल्मन में सही मसाला सही अनुपात में डलले बाड़न. साल २००८ के सबसे बड़ हिट लागल रहऽ ए राजा जी आ साल २००९ के सबसे बड़ हिट फिल्म दिवाना के निर्देशन राजकुमारे पाण्डे के रहुवे.\nराजकुमार आर पाण्डे


भोजपुरी में पढ़ें: शोध बतावेला भोजपुरी केतना पुरान भाषा ह | Bhojpuri George Griason SP Banerjee Prithvi Mehta Rahul Sankrityan Raghubansh Singh nodakm – News18 हिंदी\nडॉ. एस.पी. बनर्जी, पृथ्वी सिंह मेहता, राहुल सांकृत्यान, रघुबंश नारायण सिंह आदि भोजपुरी के 1000 ई. से और प्राचीन बतावल. पाली, कोसली आ अवधि से भाषिक संरचना आ बैदिक, पौराणिक सहित एतिहासिक संदर्भन से जोड़ के तुलनात्मक आधार पर अध्यन करत बहुते प्राचीन आ जनभाषा प्रमाणित कइलेन.\nLast Updated : October 08, 2020, 11:06 IST\nBhojpuri: जब नेहरू जी कहि दिहने- 'पंत जी के दिहल लिस्ट ही फाइनल रही\nभोजपुरी साहित्य में अइसन जुगीन साहित्य के रखल जाला जवन भोजपुरी भाषा में रचल गइल बाटे. गोरखनाथ आ कबीरदास नियर सन्त लोगन के बानी से सुरुआत हो के भिखारी ठाकुर आ राहुल सांकृत्यायन के रचना से होत भोजपुरी साहित्य के बिकास आज कबिता, कहानी, उपन्यास आ ब्लॉग लेखन ले पहुँच गइल बाटे. आधुनिक काल के सुरुआत में वर्तमान साहित्य के रीढ़ ससक्त भइल बा.\nइक्कीसवीं सदी की सुरुआत के समय स्वतन्त्र भारत के भोजपुरी लेखन आ कविताई का अर्थ बीसवीं सदी क दूसर पचासे की भोजपुरी कविताई से अधिक बा. ई कालखण्ड लम्बा बा, प्रतिनिधि साहित्य के चयनो कठिन बा. सम्पूर्ण चयन तो कठिन बटबै करी, सम्भवो नइखे. लगभग पचास हजार वर्गमील से अधिक के भारतीय भूभाग में बसेवाली जनता के मातृभाषा के अतिरिक्त नेपाल, मारिशस, फिजी, सूरीनाम, गयाना, जमैका आदि अनेक देसन में बोले लिखे आ पढ़े जाए के कारण भोजपुरी क अन्तर्राष्ट्रीय भाषा कहाए के स्वाभाविक अधिकार प्राप्त बा.\nप्राचीनता के प्रश्नौ में भोजपुरी पीछे नाहीं बा. एकर पंजीकृत औपचारिक तारीख त १७८९ ईo में बतावल जाला. एकर मतलब ई नइखे कि भाषा के अर्थ में भोजपुरी की उत्पत्ति १७८९ ई० में भइल भा अथवा ओकरा पहिले एकर अस्तित्व ना रहे. भोजपुरी बोली, भाषा, लोकसाहित्य आ संस्कृति के अध्यन के ओरी ध्यान १७८९ में भईल बा. डॉ ग्रियर्सन आदि अंग्रेज बिद्वान लोगन क नाम एमन प्रमुख बा लेकिन सन् १९३९-४० में आवत आवत भारतीय बिद्वान लोग भोजपुरी भाषा के अध्यन–अनुसन्धान आ ओकरा शब्द साहित्य सम्पदा के संकलन सम्पादन के ओर चरण बढ़ावल.\nभारतीय बिद्वानन में डॉ. सुनीति कुमार चटर्जी, डॉ. उदय नारायण तिवारी, डॉ. भोलानाथ तिवारी, डॉ. विश्वनाथ प्रसाद, डॉ. कृष्णदेव उपाध्याय, पं. गणेश चौबे, दुर्गा शंकर प्रसाद सिंह नाथ, रघुवंश नारायण सिंह, आचार्य महेन्द्र शास्त्री, राहुल सांकृत्यान आदि के नाम प्रमुख बा. एकरा बाद कुछ भारतीय भाषाविद बिद्वान आइरिश भाषाविद डॉ. ग्रियर्सन के विचार से प्रभावित होके भोजपुरी के मगधी अथवा अर्ध मागधी अपभ्रंश से विकसित बतावल सन् 1000 ई. के बाद के बोली आ भाषा साबित करत आइल बा. आजुओ अधिकांश बिद्वान भाषाविद एही मत के आग्रही बाड़ें.\nपीछे भोजपुरी भाषा के भोज आ भोजपुर से जोड़ के अध्यन करेवाला बिद्वान जइसे डॉ. एस.पी. बनर्जी, पृथ्वी सिंह मेहता, डॉ. राहुल सांकृत्यान, रघुबंश नारायण सिंह आदि भोजपुरी के 1000 ई. से और प्राचीन बतावल. ओकरा बोली के बैदिक भाषा से विकसित भाषा बतवलें, पाली, कोसली आ अवधि से भाषिक संरचना आ बैदिक, पौराणिक सहित एतिहासिक संदर्भन से जोड़ के तुलनात्मक आधार पर अध्यन करत बहुते प्राचीन आ जनभाषा प्रमाणित कइलेन. भोजपुरी भाषा के प्राचीनता के अध्ययन खातिर डॉ. जयकांत सिंह “जय” की भारतीय आर्य भाषा आ भोजपुरी देखल जा सकत बा.\nभोजपुरी में काव्य साहित्यौ बा. इहां देखल जाला कि इक्कीसवीं सदी के आरम्भ में भोजपुरी कविताई पर बीसवीं सदी के दूसरे पचासे की कविताई क प्रभाव शेष बा. गद्य अउर पद्य खातिर भोजपुरी भाषा अपनावल जा सकेला; वइसे पद्य में अधिक प्रचलन बाड़न. गद्यो में भोजपुरी क बिकास भईल लेकिन गद्य परम्परा म जेतना विस्तार भईले बाड़न, ओकरा ध्यान म रख रचनात्मक काम आ वर्तमान के विकासोन्मुख लेखन, प्रकाशन, बहुत कुछ कइल शेष बा. पद्य भाषा त दोहा चौपाई क रूप में मिल सकेला. किन्तु भाषा क बिकास त गद्य में जईसन सम्भव बा, वईसन पद्य में नाहीं. साहित्यकार, बुद्धिजीवी, शिक्षाविद्, कलाकार, पत्रकार आदि भाषा के विकास में लागल संस्थन व लोगन के योजनाबद्ध आ चरणबद्ध ढंग से काम करे के चाही.


mukesh kumar singh's Page - JaiBhojpuri.com\nMalebuxar biharIndia Like 1 member likes this\nBlog PostsDiscussionsEventsGroupsPhotosPhoto AlbumsVideos mukesh kumar singh's Likes Mukesh kumar singh's Friends\nView All mukesh kumar singh's Page\nmukesh kumar singh liked Bishwajit yadav's blog post बडा निक लागेला भोला जी के ई खेलाJul 25, 2012mukesh kumar singh shared Bishwajit yadav's blog post on Facebookबडा निक लागेला भोला जी के ई खेलाJul 25, 2012ashutosh and mukesh kumar singh are now friendsJul 11, 2012mukesh kumar singh sharedaprofile on Facebookmukesh kumar singhFeb 22, 2012mukesh kumar singh and Awanit Kumar singh are now friendsNov 19, 2011mukesh kumar singh liked Raju Kumar's photoDSC01073Sep 27, 2011mukesh kumar singh liked Team Admin's group आपन बिहारSep 6, 2011mukesh kumar singh and Deepak Tiwari are now friendsSep 2, 2011mukesh kumar singh liked mukesh kumar singh's profileAug 28, 2011mukesh kumar singh updated their profileAug 23, 2011Rajeev Mishra "राजीव भोजपुरिया" leftacomment for mukesh kumar singh"प्रणाम भाई जी ,\nराउर स्वागत बा जय भोजपुरी परिवार मेंआईं मिलके कुछु कईल जाऊ अपना माटी, अपना गाँव औरु अपना माई भाषा खातिर...........जय भोजपुरी जीय भोजपुरी !"Aug 21, 2011जय भोजपुरी leftacomment for mukesh kumar singh"प्रणाम ,जय भोजपुरी\nराउर आगमन के दिल से स्वागत बा राउर विश्व के सबसे बड़ भोजपुरी के परिवार में,जय भोजपुरी परिवार सिर्फ इन्टरनेट पर लोगन के मेल मुलाकात के ही जरिया नइखे रही गइल, जय भोजपुरी परिवार भोजपुरिया और भोजपुरी के बारे में जाने के इच्छा रखे…"Aug 19, 2011mukesh kumar singh liked Pankaj Praveen's discussion भ्रस्टाचार, अनशन और सरकार के रवेया, भोजपुरिया समाज का चाहत बा ?Aug 19, 2011mukesh kumar singh is nowamember of JaiBhojpuri.comAug 19, 2011 Welcome Them! RSS\nAt 12:24pm on August 21, 2011, Rajeev Mishra "राजीव भोजपुरिया" said… प्रणाम भाई जी ,\nराउर स्वागत बा जय भोजपुरी परिवार मेंआईं मिलके कुछु कईल जाऊ अपना माटी, अपना गाँव औरु अपना माई भाषा खातिर...........जय भोजपुरी जीय भोजपुरी ! At 7:00pm on August 19, 2011, जय भोजपुरी said… प्रणाम ,जय भोजपुरी


मोदी के माया : ना घाम ना छाया – Anjoria\nAugust 29, 2014 Editor एक तरफा विचार, देश आ समाज, सरोकार 0\nलोकतंत्र के मंदिर संसद भवन में घुसे का पहिले सीढ़ियन पर माथा टेकत नरेन्द्र मोदी\nमोदी राज के 100 दिन बीतल चाहत बा आ देश के लोग परेशान बा समुझे में कि आखिर मोदी राज से मिलल का, आइल का? मोदी के माया अइसन बा कि ना कहीं घाम लउकत बा ना छाँह. छाँह खोजे वाला लोग परेशान बा कि कतहीं छाँह लउकत नइखे त घाम से डेराइल लोग निश्चिंत लउकत बा कि घाम नइखे आवे वाला आ ओह लोग के मजा वइसहीं बनल रही जइसन आजादी का दिन से आजु ले बनल रहल बा.\nमोदी के समर्थकन के बुझात नइखे कि काहे अबहियों कांग्रेसी भँड़ैती करे वाला पोसुआ पत्रकार ओही तरह कूकूरबझाँव करे में लागल बाड़ें, काहे कांग्रेसी राज में मजा मारे वाला अफसरान आजुओ ले अपना कुरसी पर बदस्तूर बइठल बाड़ें?\nमोदी के विरोधियन के लागत बा कि मोदी के थाहे नइखे लागत सरकार के राज के आ कुछू कर नइखन पावत. कांग्रेसियन के त दावा बा कि मोदी कांग्रेसे के योजना चलावत बाड़न ओही राहे जात बाड़न जवना राहे यूपीए सरकार चलत रहुवे. बाकिर संगही संगही इहो कहत बाड़न कि कवनो काम सही तरीका से नइखन कर पावत.\nकांग्रेस का राज में बहाल राजनीतिक राज्यपालन के हटे में अतना समय लाग गइले. शरीफ आदमी इशारा समुझ लेलें बाकिर एहनी के कवनो इशारा समुझ में ना आ पावल आ आखिर में तब इस्तीफा दिहले जब लागल कि अब ढेर दिन ले अनदेखी ना कइल जा सकेला इशारन के.\nहिन्दू विरोधी मीडिया खास कर के कुछ टीवी चैनल आ एंकर आजुओ बदस्तूर आपन मोदी विरोध जारी रखले बाड़न जइसे कि लागे कि मोदी के टिके ना दी लोग.\nएह माहौल में बहुते मोदी समर्थक अनसाए लागल बाड़े. उनका धीरज नइखे, उनकर मनसा बा कि मोदी खुल के आपन खेल खेलल शुरू क देसु. बाकिर मोदी जे बाड़न कि ओह काम में अझुराइल बाड़न जवना खातिर हमरा उर्दू के एगो शेर याद आवत बा –\nकल मिला वक्त तो जुल्फें तेरी सुलझा लूंगा,\nआज उलझा हूँ जरा वक्त को सुलझाने में.\nओह दिन स्वतंत्रता दिवस पर लाल किला से बोलत खुद मोदी के कहना रहल कि अबहीं ले उ एहिजा ला बाहरी आदमी बाड़न. उनुका समय लागत बा माहौल देखे आ समुझे मेंं. बाकिर मोदी जइसन तेज तर्रार राजनेता आराम से नइखन बइठल. सरकार के कीलकाँटा दुरुस्त करे में लागल बाड़न. एह दौरान मोदी के सफलता मंत्रियन आ अफसरान के काबू करे में लउके लागल बा. योजना आयोग के खतम करे के एलान क चुकल मोदी गँवे-गँवे आपन योजना लागू करे में लागल बाड़न. धीरे धीरे पिछला सरकार का समय सत्ता के चाभियन पर काबिज हो गइल लोग जगह खाली करे लागल बा. सांप्रदायिकता के मुद्दा उठावेवालन के मोदी के जवाब अइसन अंदाज में मिलल कि उनुका कुछ देर ला बुझाइबे ना कइल कि आखिर ई का हो गइल? ई कइसे भइल कि संसद में खड़ा हो के कवनो हिन्दुत्ववादी सेकूलरिज्म के चिथड़ा क दिहलसि? उ बात कह दिहलसि जवना के कहे के हिम्मत कबो कवनो नेता में ना होत रहे. अबहीं हाल में यूपी में देखे के मिलल कि जेकरा खिलाफ सेकूलर मीडिया सबले अधिका हाँव-हाँव कइले ओकरा के यूपी में होखेवाला उपचुनावन ला स्टार प्रचारक बना दिहल गइल. चरचा त इहाँ ले बा कि योगी आदित्यनाथ के यूपी के अगिला मुख्यमंत्री घोषित क दिहल जाव. दोसरा तरफ सपा के दिमाग में अतना घुस गइल लउकत बा कि उ अब आजम के अपना प्रचार में ना लगाई. आजम खान जइसन नेता के ठिकाना लागल अतना सहज ना रहल कबो. बिहार के महागठबन्हनो के आपन गलती बुझा गइल होखी जब उ देखले होखीहं कि भाजपा उ दू गो सीट आसानी से जीत लिहलसि जहवाँ ई महागठबन्हन मुसलमान उमीदवार दिहले रहुवे. सब काम कह के ना कइल जाव. बहुते काम एह तरह के करे के पड़ेला कि कुछ कहला बिना काम बन जाव.\nदेश में हिन्दुत्ववादी कबो सभका निशाना प रहत रहलें. बाकिर मोदी सरकार के अइला का बाद निशाना भोथराइल शुरु हो गइल बा. कांग्रेस के मालूम बा कि हिन्दुत्ववादी अब अइसन एकजुट हो गइल बाड़न कि वोट बैंक पालिटिक्स से काम नइखे चलेवाला अब. बाकिर चोर चोरी से जाए तुम्बाफेरी से ना जा सके. से एगो पुरान कांग्रेसी चम्मच, जे संयोग से शंकराचार्य के पद पर बइठल बाड़न, हिन्दूवन के तूड़े-बाँटे में लाग गइल बाड़न. हिन्दू धर्म पर उ सनातनी संप्रदाय के हावी कइल चाहत बाड़न. कुछ लोग जाने-अनजाने बहकल शुरु होइओ गइल बा. असल में हिन्दू धर्म ह कि संप्रदाय एही गुत्थी के बहुते लोग समुझ ना पावे आ लाग जाला हिन्दू के रिलीजन, मजहब, संप्रदाय बतावे में. जबकि हिन्दू एगो जीवन शैली ह जहाँ हर आदमी के ई आजादी बा कि उ केकर पूजा करो, केकरा के भगवान मानो, कवना किताब के आपन ग्रन्थ मानो. हिन्दू त पत्थरो के भगवान मान के पूजत आइल बाड़े, गाछो बिरीछ ओह लोग ला ब्रह्मस्थान हो जाला. बाकिर अब एगो शंकराचार्य लोग के मजबूर करे चाहत बाड़न कि लोग केकर पूजा करो, कवना तरीका से करो, केकरा के भगवान मानी केकरा के ना. अब उनका के केहू कइसे समुझावो कि बहुते हिन्दूवन के सनातन व्यवस्था में कवनो श्रद्धा नइखे.\nबाकिर मोदी एह सब से अलग आपन राह बनावे में लागल बाड़े. ‘मेक इन इंडिया’ के नारा देबे वाला मोदी केे सरकार लागल बिया कि बिजनेस आ उद्योग का राह के काँट-कंकड़ जल्दी से साफ कर दिहल जाव. एकरा ला देश के भूमि कानून, श्रम कानून, पर्यावरण मापदंड वगैरह बहुते कुछ में बहुते कुछ बदलाव ले आवे के बा आ एह दिसाईं होखे वाला काम के डुग्गी पीटत ना कइल जा सके. जब ई हो जाई तब उद्योग आ व्यापार के नेवता देबे के जरूरत ना पड़ी. लोग खुद ब खुद आवे लागी एहिजा आपन कारखाना लगावे बनावे. आ एह बदलाव के सौ दिन में ना नापल जा सके. जेकरा लमहर सफर करे के बा उ हर चट्टी चौराहा पर ना रुकल करे.\nना घाम ना छाया\nमोदी के माया


सुप्रेरणा सिंह के मुकाबला खुद अपने से बा | CinemaBhojpuri.in\nसुप्रेरणा सिंह के मुकाबला खुद अपने से बा\nJune 19, 2012 - कलाकार\n- Tagged: सुप्रेरणा सिंह\t- no comments\tबेहद सादगी भरल सुन्दरता के प्रतिमा आ अपना अभिनय कला से सभके दीवाना बना देबे वाली अदाकारा सुप्रेरणा सिंह अबले दर्जनों हिट फिलिमन के हिस्सा बन चुकल बाड़ी, दक्खिन भारत के एह सफल अदाकार के कायल निर्माता, निर्देशक, टेक्नीशियन समेत दर्शको हो गइल बाड़ें. अब ओही सुप्रेरणा क मुकाबला खुद से होखे जात बा काहे कि 15 जून से बिहार में उनुकर दू गो फिलिम संगही रिलीज भइल बा दुनु में उनुकर अभिनय लाजवाब बा. एहमें एक फिल्म निर्माता-निर्देशक रमाकान्त प्रसाद के ‘जानवर’ आ दुसरकी निर्माता रितेश ठाकुर के फिल्म ‘कलुआ भईल सयान’ हवे. अब सुप्रेरणा सिंह के चाहे वाला एह में अझूराइल बाड़ें कि पहिले कवन फिलिम देखल जाव.\nसुप्रेरणा सिंह के अउरीओ कई गो फिलिम रिलीज का तइयारी मे बाड़ी सँ जवना में ‘गज़ब सीटी मारे सैयां पिछवारे, ‘राम रहीम के नाता’, ‘हिम्मत वाला’, ‘ज्वाला’ आ ‘दलाल’ वगैरह के नाम शामिल बा. (अपना न्यूज के रपट) मिलत जुलतभोजपुरी फिल्मों की बात ही कुछ और है – सुप्रेरणा सिंह (2)सुप्रेरणा सिंह दशहरा इलाहाबाद में मनवली (2)साउथ के बाद भोजपुरी में सनसनी फैलाने को तैयार सुप्रेरणा सिंह (2)भोजपुर की लैला… दक्खिन के छैला.. (2)सुप्रेरणा के कमाल (2)To the official site of Related Posts via Taxonomies.\tLeaveaReply Cancel reply


चाराघोटाला के मुजरिम लालू बेटा के शादी में शामिल होखे ला पैरोल मिलल – टटका खबर\nअपराध बिहार भोजपुरी पट्टी\nMay 9, 2018 चारा घोटाला, तेज प्रताप यादव, लालू यादव\nरांची 09 मई (वार्ता) बिनबाँटल बिहार के बहुचर्चित चारा घोटाला में जेल के सजा काटत मुजरिम आ बिहार के मुख्यमंत्री रहल राजद अध्यक्ष लालू प्रसाद यादव अपना बड़का बेटा तेज प्रताप यादव के शादी में अब शामिल हो सकीहें काहें कि पैरोल देबे के उनुकर निहोरा मान लीहल गइल बा.\nजेल सूत्र आजु बतवलें कि राजद अध्यक्ष लालू यादव के पैरोल का बारे में जेल अधीक्षक 09 से 14 मई तक पैरोल देबे के सशर्त अनुशंसा कइले रहलें. एकरा बाद पैरोल के दस्तावेज विधि परामर्श खातिर महाधिवक्ता के भेजल गइल, जवना के ऊ सकार लिहलें.\nलालू यादव के पांच दिन के पैरोल मिलल बा आ ऊ अब अपना बेटा के बिआह में शामिल हो सकीहें. उनुका के मंगल का राति रिम्स के मेडिकल बोर्डो यात्रा करे जोग मान लिहले रहुवे. छह गो चिकित्सकन की टीम लालू यादव के स्वास्थ्य रिपोर्ट के समीक्षा कइलें आ पवलें कि लालू के सेहत में सुधार मिलल बा.\nचारा घोटाला के मुजरिम पटना ट्रेन से जइहें कि फ्लाइट भा सड़क मार्ग से, ई अबहीं साफ नइखे भइल.\nलालू यादव के बड़का बेटा तेज प्रताप यादव के बिआह 12 मई के होखे जा रहल बा.


जौनपुर – Page 12 – टटका खबर\nजौनपुर में आल्हा गायन के कार्यक्रम\nजौनपुर के सतहरिया औद्योगिक क्षेत्र में आल्हा गीत के आयोजन भइल जवना में आल्हा सम्राट फौजदार सिंह अपना आल्हा से लोग के मन मोह लिहलम. दुपहरिया से शुरू भइल कार्यक्रम देर साँझ ले चलल आ अपना आल्हा गायन में फौजदार सिंह बहुते शानदार तरीका से आल्हा उदल के कुछ प्रसंग सुनवलन.\nजौनपुर के लड़िका साथे दुष्कर्म करे वाला होमगार्ड गिरफ्तार\nजौनपुर जिला के एगो लड़िका कानपुर के छत्रपति शाहूजी महाराज विश्वविद्यालय में इंजिनियरिंग के पढ़ाई करेला. एहिजा ओकर दोस्ती कॉलेज में ड्यूटी करे वाला होमगार्ड से हो गइल. एक दिन उ होमगार्ड ओकरा के नशा दे के ओकरा साथे कुकर्म कइलसि आ ओकर वीडियो क्लिप बना लिहलसि. फेर शुरु हो गइल ओकर यौन शोषण आ\nजलालपुर में क्रासिंग पर चाचा भतीजा रेल से कटा गइलें\nजौनपुर जिला के जलालपुर इलाका के जलालगंज रेलवेक्रासिंग पर फाटक बंद रहला का बावजूद नीचे से निकल के जात चाचा भतीजा रेलगाड़ी का चपेटा में आ गइलें आ ओह लोग के ठाँवे पर मौत हो गइल. दुनु जने मोटरसाइकिल पर सवार रहुवे आ फाटक का नीचे से निकाल के लाइन पार करत रहुवे.\nजौनपुर में बाढ़ फेरु लवटि आइल\nजौनपुर में गोमती के पानी बढ़ल फेरु शुरु हो गइल बा आ निचला इलाका में बाढ़ के पानी फेर पसर गइल बा. हनुमान घाट, गूलर घाट, गोपी घाट, बलुआ घाट, बजरंग घाट डूब गइल बाड़ी सँ. शाही पुल के नीचे बनल गोमतेश्वर महादेव के मंदिरो आधा डूब गइल बा. नदी के किनारे के लोग जगहा\nपूर्वांचल विश्वविद्यालय लोक कलाकारन के मंच मुहैया करी\nबिलात बिसरात लोक कला के जियवले राखे खातिर जौनपुर के वीर बहादुर सिंह पूर्वाचल विश्वविद्यालय के कुलपति प्रो.सुंदरलाल एगो बढ़िया पहल कइले बाड़न कि लोक कलाकारन के विश्वविद्यालय का तरफ से मंच उपलब्ध करावल जाई. एही काम ला अगिला 15 अगस्त के कजरी महोत्सव मनावल जाई जवना में गुमनामी में जियत कलाकारन के आपन कला\nपूर्वांचल में बाढ़\nबलिया में बाढ़ के कहर जारी बा. गंगा खतरा का निशान से अढ़ाई मीटर उपर बहत बाड़ी. दोकटी इलाका में जगदीशपुर आ नरदरा गाँव के दू दर्जन से अधिका अउरियो घर गंगा का कटान में नदी में गिर गइली सँ. गाजीपुर में गंगा के पानी कम होत लउकल बाकिर बाढ़ आ कटान पहिलही का तरह\nजौनपुर में सड़क हादसा में दू जने के मौत\nजौनपुर के मुंगराबादशाहपुर इलाका के रायपुर चौराहा का लगे एगो सड़क हादसा में स्कूटर सवार दू गो आदमी के ठाँवे पर मौत हो गइल. हादसा मंगल का रात करीब साढ़े आठ बजे भइल. दुनु जने, रोहियांव गांव के राजेश मिश्र आ शिवशंकर, मुंगराबादशाहपुर बाजार से सुजानगंज राह से अपना गाँवे जात रहले जब चौराह पर\nगोसाईंपुर में लागल आगि से तीन जने के मौत\nजौनपुर जिला के सराय ख्वाजा इलाका के गोसाईंपुर गाँव में आजु एगो घर में आग लाग गइल, एह हादसा में ओह घर के तीन जने के जरला से मौत हो गइल. बतावल जात बा कि लकड़ी के चूल्हा पर खाना बनावत घरी उड़ल चिंगारी से छप्पर में आग लाग गइली. मरे वालन में एगो औरत\nजौनपुर में छह गो बराती मरले\nजौनपुर के बख्शा इलाका में बरातियन से भरल एगो जीप के एगो ट्रक से जोरदार टक्कर हो गइल जवना से छह जने के मौत हो गइल. बारात सुलतानपुर के इंदौली गाँव से केराकत जात रहे जब ई दुर्घटना भइल. आधा दर्जन लोग घवाहिल हो गइल.\nघर में घूस के दुष्कर्म\nजौनपुर जिला के आदमपुर गाँव में एगो औरत से बुध का देर रात ओकरा घर में घुस के दू लोग जबरदस्ती दुष्कर्म कइल. बाद में ओकरा लइकी से फोन पर शिकायत मिलला का बाद पुलिस चहुँपल आ मामिला के तहकीकात करत बिया. ओह औरत के अपना पड़ोसियन से रास्ता ले के झंझट चलत बा.\nजौनपुर में बिजली खातिर पौने तीन सौ करोड़\nजौनपुर नगर विधायक नदीम जावेद पत्रकारन के बतवलन कि राजीव गाँधी विद्युतिकरण योजना में जौनपुर ला दू सौ छियासी करोड़ तेरह लाख रुपिया दिहल गइल बा. एहसे ओह गाँवन में बिजली चहुँपावे के काम कइल जाई जहवाँ अबले बिजली नइखे चहुँपल. इहो कहलन कि जौनपुर जंक्शन आ जौनपुर सिटी रेलवे स्टेशन के मॉडल रेलवे स्टेशन\nजौनपुर में भइल सड़क हादसा में5गो श्रद्धालुअन के मौत\nउत्तर प्रदेश के जौनपुर जिला में एगो ट्रक आ जीप के बीच भइल टक्कर से मध्य प्रदेश के रहे वाला पांच गो श्रद्धालुअन के मौत हो गइल. ई सभे कुंभ नहा के बनारस काशी विश्वनाथ के दर्शन करे जात रहुवे.\nजौनपुर में जहर वाला शराब से तीन जने के मौत\nजौनपुर जिला के खुटहन चथाना के घमौरदास गाँव में एहो समारोह में शराब पियला का बाद सोमार देर रात तीन जने के मौत हो गइल. एक आदमी के बनारस रेफर कइल गइल बा. प्रशासन घटना के जाँच करवाववत बिया.\nजौनपुर के पत्रकार जनार्दन सिंह के निधन\nकाल्हु शनिचर का दिने जौनपुर के चंदवक इलाका के वरिष्ठ पत्रकार जनार्दन सिहं के निधन उनुका गाँवे थुन्ही में हो गइल. अस्सी साल के जनार्दन सिहं कई गो अखबारन से जुड़ल रहलें आ शिक्षक रहलें. अंतिम संस्कार औड़िहार के तवक्का घाट पर भइल.\nपूर्वांचल विश्वविद्यालय के विद्यार्थी अमेरिका में शोध कर सकीहें\nजौनपुर के वीरबहादुर सिंह पूर्वांचल विश्वविद्यालय अमेरिका के विश्वविद्यालयन से बातचीत में लागल बा जवना का बाद एहिजा के विद्यार्थी अमेरिका के विश्वविद्यालयन में शोध कर सकीहें. एह दिसाईं फैसला करे से पहिले अमेरिका के वर्जीनिया विश्वविद्यालय के टीम अगस्त में पूर्वांचल विश्वविद्यालय के दौरा करे आई आ प्रबन्धन, शिक्षकन आ विद्यार्थियन से बातचीत कर\nजौनपुर नगर के पूर्व विधायक के निधन\nसाल १९९१ में जनता दल के टिकट पर जौनपुर नगर के विधायक रह चुकल लालचंद मौर्य के निधन पैंसठ साल का उमिर में जौनपुर जिला अस्पताल में मंगल का दिने हो गइल. उनकर अंतिम संस्कार बुध का भोर में गोमती नदी के रामघाट पर नागरिक सम्मान का साथे कर दिहल जइल.\nहावडा दिल्ली पूर्वा एक्सप्रेस के ठहराव अब जंघई टीसन पर\nहावड़ा आ दिल्ली का बीच चले वाली पूर्वा एक्सप्रेस बुध सोलह मई का दिन से जौनपुर के जंघई टीसन पर रुकल करी. अगिला छह महीना ले एकर ई ठहराव दिहल गइल बा आ अगर एह से रेलवे के सवारी मिलले त ई ठहराव आगहू जारी रह सकेला.


पश्चिमी चंपारण – Page2– टटका खबर\nतातल धीकल टटका खबर, शनिचर,7नवम्बर 2020\nCategories Select Category TatkaKhabar (1,917) अपराध (585) उत्तर प्रदेश (1,703) खुला मंच (7) खेल (292) चुनाव (282) टटका खबर (167) देश-दुनिया (1,337) बिहार (1,607) भोजपुरी पट्टी (465) मनोरंजन (208) राजनीति (871) रोजी-रोजगार (108) विधानसभा (87) व्यापार (286) शिक्षा (212)\nटटका खबर : 11 अक्टूबर 2014, शनिचर\nफर्स्ट क्लास में मैट्रिक पास करे वाला मुसलमान विेद्यार्थियन के बिहार सरकार का तरफ से दस हजार के वजीफा दिहल जाई. हिन्दू विद्यार्थियन के मिली सेकूलरिज्म के ठेंगा! संविदा पर बहाल हजारो आयुष चिकित्सक आजु पटना में प्रदर्शन क के एलोपैथिक डाक्टरन का बराबरे मानदेय के माँग कइले. लोकनायक जेपी के जयन्ती आजु बिहार सरकार\nटटका खबर : 10 अक्टूबर 2014, शुक\nआजमगढ जिला के बरदह इलाका में एगो औरत के लाश कोठरी में लटकत मिलल. नइहर के लोग ससुरालियन प दहेज हत्या के केस कइलन. रोहतास जिला के डालमिया नगर इलाका में आजु कुछ बदमाश एगो शिक्षक से डेढ़ लाख रूपिया लूट लिहले. इलाहाबाद उच्च न्यायालय आगरा से नोएडा तक जाए वाला यमुना एक्सप्रेस वे के\nटटका खबर :9अक्टूबर 2014, बियफे\nभोजपुर जिला के सिकरहटा इलाका के कुरमुरी गांव में पांच गो महादलित मेहरारूवन का साथे सामूहिक कुकुर्म करे के मामिला सामने आइल बा. इलाहाबाद उच्च न्यायालय यूपी सरकार से पूछलसि कि वेलफेयर आफ पैरन्टस एंड सीनियर सिटीजन एक्ट 2007 लागू होखला का बादो एकर अधिसूचना राज्य में काहे जारी नइखे भइल. भाजपा नेता सुशील कुमार\nटटका खबर : 8 अक्टूबर 2014, बुध\nसमाजवादी पार्टी अपना परिवार के मुखिया मुलायम सिंह के फेरू तीन बरीस ला अध्यक्ष ‘चुन’ लिहलसि. जब से पार्टी बनल बा तबे से मुलायम सिंह ओकर अध्यक्ष बाड़े. समाजवादी पार्टी के राष्ट्रीय अधिवेशन में जदयू अध्यक्ष शरदो यादव हाजिर रहले. उनुका के खास मेहमान का तरह बोलावल गइल रहुवे. गाँधी मैदान पर विजया दशमी का\nधार्मिक आ आध्यात्मिक नगरी वाराणसी में आयोजित तीन दिन के अखिल भारतीय वैदिक सम्मेलन में वेद ज्ञाता माँग कइले कि विश्वविद्यालयन में वेद अध्ययन के अनिवार्य बनावल जाए. बिहार सरकार दशहरा भगदड़ का बाद पटना मेडिकल कालेज मे मचल अफरातफरी खातिर दोषी बतावत अस्पताल के अधीक्षक डा॰ लखीन्द्र प्रसाद के निलंबित कर दिहलसि आ चार\nदुर्गापूजा का बाद मूर्ति भसावे का दौरान छपरा पुलिस के गलत बेवहार का चलते छपरा शहर में बवाल हो गइल आ जगहे जगह पुलिस जम के लाठी चलवलसि आ खिसियाइल लोग तोड़फोड़ आ आगजनी कइल. मोतिहारी का घोड़ासहन इलाका के पकही टोला में छापेमारी क के पुलिस एगो गिरोह का अड्डा से ढेरहन दामी मोबाईल\nटटका खबर :5अक्टूबर 2014, अतवार\nउत्तर प्रदेश में सत्ता चलावत समाजवादी पार्टी महाराष्ट्र आ हरियाणा विधानसभा चुनाव में हाजिरी लगावत महाराष्ट्र में 24 गो आ हरियाणा में 39 गो विधानसभा सीट पर आपन उम्मीदवार उतरलसि. झारखंड के मंत्री रहल फरार चलत कांग्रेसी नेता योगेंद्र साव के नई दिल्ली में गिरफ्तार क लिहल गइल. उनका पर नक्सलियन से साँठगाँठ राखे के\nटटका खबर :2अक्टूबर 2014, बियफे\nबिहार आ यूपी के खबर – साल 2019 ले स्वच्छ बिहार बनावे के संकल्प लेके मुख्यमंत्री जीतन राम मांझी दानापुर प्रखंड के जमसौत मुसहरी टोला में झाडू लगाके बिहार में राष्ट्रीय स्वच्छता जागरूकता अभियान कव शुरूआत कइलन. जौनपुर जिला के लाइन बाजार इलाका में कन्हईपुर रेलवे क्रासिंग पर एगो कार के ट्रेन के इंजन से\nटटका खबर : 1 अक्टूबर 2014, बुध\nबिहार आ यूपी के खबर – देवबंद के दारुल उलूम प्रधानमंत्री नरेन्द्र मोदी के अमेरिका यात्रा के सफलता पर उनका के मुबारकबाद देत इहो कहलसि कि इजराइल से संबंध बढ़ावे का अपना फैसला पर फेरू सोचस. उत्तर प्रदेश पुलिस के स्पेशल टास्क पोंर्स रेलवे भर्ती बोर्ड भोपाल के नाम से फर्जी वेबसाइट बनाके बेरोजगारन के\nटटका खबर : 30 सितंबर 2014, मंगल\nबिहार आ यूपी के खबर – इलाहाबाद, अजमेर, आ विशाखापत्तनम के स्मार्ट सिटी बनावे में अमेरिका सहयोग करी. गोरखपुर का नियरा नन्दा नगर क्रासिंग का लगे कृषक एक्सप्रेस आ बरौनी एक्सप्रेस के टक्कर में नाहियो त बीस जने घवाहिल. केहू के मरे के खबर अबहीं नइखे आइल. सासाराम के मां ताराचंडी मंदिर परिसर में भइल\nटटका खबर : 29 सितंबर 2014, सोमार\nबिहार आ यूपी के खबर – आरा के तरारी थाना प्रभारी विजय प्रसाद राय ठीक से काम ना करे का आरोप में पुलिस अधीक्षक राजेश कुमार का आदेश से तुरत प्रभाव से निलंबित क दिहल गइले. भोजपुर जिला के नारायणपुर थाना के अहिले गांव का नहर से सोमार का दिने पुलिस तीस बरीस के एगो\nटटका खबर : 28 सितंबर 2014, अतवार\nबिहार आ यूपी के खबर – बलिया के रसडा में शनिचर के रात एगो पेट्रोल टैंकर पलटला का बाद ओहमें आग लाग गइल आ ओहसे झँउस के छह लोग के जान चल गइल आ बीसन लोग घवाहिल हो गइल बा. सारण जिला के मुख्य न्यायिक दंडाधिकारी का अदालत परिसर में पिछला हप्ता भइल बमबाजी का\nटटका खबर : 27 सितंबर 2014, शनिचर\nबिहार आ यूपी के खबर – छात्रवृति खातिर खोलाइल बैंक खाता में न्यूनतम राशि राखे के प्रतिबंध हटावल गइल. गोपालगंज के माझा इलाका के छवही पंचायत के मुखिया अजहर हुसैन के इलाज का दौरान भइल मौत का बाद खिसियाइल लोग जम के हंगामा कइल. आजम खान के कहना बा कि जबले जीहें तबले जौहर विश्वविद्यालय\nटटका खबर : 26 सितंबर 2014, शुक\nबिहार आ यूपी के खबर – चंदौली के सदर कोतवाली इलाका में आजु शुक का दिने ट्रेन से कटा के एगो बूढ़ के मौत हो गइल. उत्तर प्रदेश लोक सेवा आयोग से चुनाइल 2001 एमबीबीएस डाक्टरन से आपन पसंदीदा जिला बतावे के कहल गइल बा. सूची विभागीय वेबसाइट पर मौजूद बा. सारण जिला के तरैया\nटटका खबर : 25 सितंबर 2014, बियफे\nबिहार आ यूपी के खबर – कुशीनगर जिला के हाता इलाका में भइल एगो कांस्टेबल के मौत का बाद ओकर परिजन गोरखपुर के गुलहरिआ इलाका में जाम लगवलन. उत्तर प्रदेश कांग्रेस के कुछ बड़का नेता 28 सितम्बर के होखे वाला पार्टी के चिन्तन शिविर में शामिल ना होखे के फैसला कइले. सिवान जिला के भगवानपुर\nटटको में टटका खबर : 24 सितंबर 2014, बुध\nबिहार आ यूपी के खबर – दिवंगत गोरक्षपीठाधीश्वर महंत अवैद्यनाथ के श्रद्धांजलि सभा गोरखपुर में भइल जवना में साधु सन्त, हिन्दू संगठन के पदाधिकारी आ भाजपा नेता शामिल भइले. एह सभा में कहल गइल कि राम मंदिर बनवावे के महंत जी के संकल्प हर हाल में पूरा कइल जाई. बिहार का मुजफफरपुर जिला के गायघाट\nटटको में टटका खबर : 22 सितंबर 2014 से\nबिहार आ यूपी के खबर – यूपी के राज्यपाल नाम नाईक कुलपतियन के समय सीमा का भितरे परीक्षा करावे, परिणाम घोषित करे आ नया सत्र शुरू करावे के निर्देश दिहले. इलाहाबाद उच्च न्यायालय आदेश दिहले बावे कि कंपनीबाग में कवनो तरह के व्यावसायिक भा सामाजिक समारोह ना कइल जा सके. बिहार के जल संसाधन मंत्री\nटटका खबर : 21 सितंबर 2014\nटटका आरा (बिहार के भोजपुर, रोहतास, बक्सर, कैमूर आ भभुआ जिला के खबर पर एक नजर) आरा रमना मैदान के सांस्कृतिक भवन में होखत एगो समारोह का दौरान कुछ लोग एगो आदमी के चोर बता के जमा के धुनाई क दिहल. आधा घंटा ले पिटाई चलत रहल बाकिर पुलिस के कहीं पता ना रहे. बहोरनपुर\nटटका खबर : 20 सितंबर 2014\nटटका आरा (बिहार के भोजपुर, रोहतास, बक्सर, आ कैमूर जिला के खबर पर एक नजर) तरारी थाना क्षेत्र के हरदिया गाव में दहेज खातिर बियहुता के हत्या करे आ सुबुत मेटावे के मामिला सामने आइल बा. मरे वाली के भाई ओकरा पति समेत आठ जने प मुकदमा लिखववले बाड़न. शुक का दिने पीरो, ईमादपुर, अगिआव\nटटका खबर : 19 सितंबर 2014\nटटका आरा (बिहार के भोजपुर, रोहतास, बक्सर, आ कैमूर जिला के खबर पर एक नजर) गजराजगंज चौकी के मसाढ़ गांव में बियफे रात पड़ल छापा में भूसा में लुका के राखल डेढ़ क्विंटल गांजा बरामद भइल बाकिर अपराधी भाग निकलल. नवादा थाना के बाइपास बस पड़ाव पर बियफे का दिने छापा मार के छह गो